Kelenn divyezhek : kavout ho skol\nUnan eus ar chanterioù pouezusañ evit suraat amzer da zont ar yezh eo ar c’helenn. Rak-se e labour an Ofis Publik da frammañ ha da ziorren ar modoù da dreuzkas ar yezh er skol hag a-raok ar skol.\nTost 30.000 a dud a zesk brezhoneg hiziv : ouzhpenn 14.000 en hentadoù divyezhek, 8000 gant an tañva er 1añ derez, e-tro 5000 er skolajoù hag el liseoù, 3000 oadour bennak er c’hentelioù-noz ha 700 studier en deskadurezh-uhel. Kelennet ha treuzkaset e vez ar brezhoneg eus ar vugaligoù er magourioù betek an dud deuet a heuilh stummadurioù dibaouez. Diorren kalz a ra bed ar c'helenn ha postoù labour nevez a vez krouet bep bloaz evit se.\nEvit kregiñ gant e vicher evel skolaer divyezhek\nEvel an holl gelennerien all e rank ar gelennerien divyezhek bezañ tapet ur Master evit gallout lakaat o anv er genstrivadeg da vont da gelenner.\nMat eo gouzout ez eus Masterioù arbennikaet war ar c’helenn divyezhek e ESSM Breizh evit ar publik, e Kelenn evit Diwan hag en EUSGeK evit ar prevez.\nAr re zo ur Master ganto (pe a zo enskrivet e Master 2) a c’hall lakaat o anv er genstrivadeg a-ratozh evit an hentadoù divyezhek er 1añ derez ; evit an eil derez ez eus ur genstrivadeg CAPES brezhoneg (CAFEP evit ar prevez).\nKelennerien ditlet : penaos tremen d’an divyezhegezh ?\nBep bloaz e vez divizet gant kelennerien ditlet tremen eus an hentadoù unyezhek d’an hentadoù divyezhek. O skiant-prenet zo talvoudus-tre hag evito ez eo un doare da reiñ startijenn d’o red-micher en-dro goude meur a vloavezh kelenn en ur yezh nemetken.\nMeur a zoare zo da dremen d’an divyezhegezh :\n- Ma ouzit brezhoneg dija e c’hallit lakaat ho parregezhioù yezh da vezañ anavezet dre an Ensellerien. Gallout a rit tremen un diplom-Stad ivez, an Diplom Barregezh war ar Yezh (DBY) da c’houzout resisoc'h peseurt live brezhoneg hoc'h eus, hervez framm dave boutin Europa.\n- Ma ne gomzit ket brezhoneg ez eus tu da vezañ stummet war ar yezh dre ar stummadur micherel : efedus-tre eo evit deskiñ ar yezh en ur ober 6 miz ha mont pelloc’h diouzh an dro dre ur stummadur uhel war 3 miz. Koust ar stummadurioù-se a c’hell bezañ kemeret e karg gant hoc’h implijer evit darn ha sikourioù arc’hant a c’hellit kaout mod all.\nAr sikourioù arc’hant\n“Skoazell” zo ur yalc’had roet gant Kuzul-Rannvro Breizh da skoazellañ ar re a laka o anv en ur Master “Deskadurezh divyezhek”. E-pad 2 vloaz ar Master ez eus tu da gaout ur sikour 10.000 euro (5000 e M1 ha 5000 e M2 neuze). En eskemm d'ar sikour-se e rankot lakaat hoc’h anv da dremen d’ar genstrivadeg hag ur wezh tapet anezhi e kelennot en ur skol divyezhek e-pad 5 bloaz da nebeutañ.\n“Desk/Kelenn” zo ur mod all da vezañ skoazellet. Yalc’hadoù eo evit an danvez kelennerien a heuilh ur stummadur (rakvicherel pe vicherel) ha d’ar gelennerien a ya da heuliañ stajoù gwellaat ar yezh. Betek 3000 euro a c’hall bezañ roet gant Kuzul-rannvro Breizh, kuzul-departamant Penn-ar-Bed hag hini ar Mor-Bihan. Evit lakaat hoc’h anv, kit e darempred gant an Ofis Publik.\nDistreiñ e krec’h ar bajenn


Kevredigezh Kembre-Breizh: Digeriñ brasañ park-avel Kembre\nDigeriñ brasañ park-avel Kembre\nBrasañ park-avel Kembre zo o paouez digeriñ nepell diwar aod y Rhyl en hanternoz.\nWar-dro 1.7 kilometr diouzh an aod emañ ar park, hag e dalc’h an embregerezh RWE nPower. Gant ar 25 a dredanerezioù-avel eno e vo kenderc’het betek 96 megawat tredan.\nN’eus nemet ur vorenn pe ur barrad-glav a guzho ar park, pa astenn an tourioù, betek penn pellañ al laonennoù, 140 metr en aer. Dindan an dour ez eus 20 metr all ha neuze 20 metr diazez e strad ar mor. Pa zalc’her soñj eus se e weler perak e koust un tamm mat keroc’h sevel ar parkeier-avel er mor eget war an douar. Ober war o zro hag o adkempenn a goust ker ivez, anat eo.\nGouarnamant Breizh-Veur en deus lakaet da bal e vo kenderc’het, a-benn 2020, etre 5% ha 15% eus energiezh Breizh-Veur en un doare adnevezus.\nAr strollad SOS (Save Our Scenery), en hanternoz Kembre, diouzh an tu all, a lavar ez eo divalav an tredanerezioù-avel, er mor evel war ar menezioù, ha na c’haller ket kontañ warno da genderc’hiñ tredan pa vez ezhomm.\nUr parkad all war ar stern un tamm pelloc’h diwar aodoù hanternoz Kembre, Gwynt y Môr e anv, a vo brasoc’h kalz gant 250 a dredanerezioù-avel.


Diforc'hioù etre adstummoù "Stlennvon" - Wikipedia\nDiforc'hioù etre adstummoù "Stlennvon"\nStumm eus an 13 Gen 2010 da 23:21\n4 okted ouzhpennet , 11 vloaz zo\nRobot kemmet: si:දත්ත සංචිතය; Kemm dister\nStumm eus an 17 Du 2009 da 22:20 (kemmañ)\nAlecs.bot (kaozeal | degasadennoù)\nD (Robot kemmet: nl:Database)\nStumm eus an 13 Gen 2010 da 23:21 (kemmañ) (dizober)\nD (Robot kemmet: si:දත්ත සංචිතය; Kemm dister)\n'''Un hollad [[roadenn|roadennoù]] eo ur stlennvon, pe bon roadennoù ("Database" e saozneg), o telvanañ [[ergorenn|ergorennoù]] eus ar bed gwerc'hel hag o vezañ ur skor evit un [[arload]] stlennegel. Evit bezañ ur stlennvon e rank un hollad roadennoù nann dizalc'h an eil re ouzh ar re all bezañ atersadus dre e endalc'had'''. Evit un atersadur e ranker kavout e-touez ar roadennoù an holl ergorennoù a c'hell eilgeriañ da zezverkoù lavaret, da skouer an holl levrioù bet skrivet gant [[Xavier Grall]] (ar stlennvon eus ul [[levraoueg]]). Atersadus e rank bezañ ar roadennoù hervez forzh pehini dezverk a vez oc'h aroueziañ an ergorennoù bezant er stlennvon. Rankout a reer ivez adkavout hollad an dezverkoù a ra d'ober framm ar roadennoù, da skouer evit stlennvon al levraoueg : Titl al levr, Niver a bajennoù, Skrivagner, Amprestet Ya pe Get.\nE-barzh ur stlennvon e c'heller kadaviñ roadennoù neuze en ur doare frammel ha '''gant al leiañ ar gwellañ a [[gourleizhad|c'hourleizhad]]'''. Gant lies arloadoù pe arveriaded e tle gallout bezañ arveret ent diaser ar roadennoù kadavet e-barzh ur stlennvon. Neuze, evit gallout lakaat boutin ar roadennoù-se e vez peurliesañ kennasket ur stlennvon ouzh ur rouedad a-dreñv un [[dafariad]]. Setu perak e vezont anvet '''bon'''.\n== Ardeiñ ar stlennvon ==\nGant ur meziant anvet '''RASV''' (Reizhiad Ardeiñ ar StlennVon) eo e vez ardoet ur stlennvon. Evit gwir, un hollad meziantoù eo a ro an tu d'an arveriaded d'ensoc'hañ, da zaskemmañ pe d'enklask en un doare efedus roadennoù spesadel e-touez ur c'halzad bras a stlennoù dasparzhet etre meur a arveriaded. Treuzwellus a seblant bezañ an dasparzh evit arvalien ar stlennvon dre-benn d'ar RASV hag e soñj da bep hini anezhe e-mod-se e vez o labourat e-unan gant ar stlennvon.\nPeurvuiañ e vez kadavet ar roadennoù war [[kantenn kalet|gantennoù galet]] pe skoroù gwarellek arall.\nErounezet e c'hell bezañ un enklask dre talvoud lavaret ur roadenn anavezet gant an anv e-barzh ar stlennvon e-touez un hollad ergorennoù (da skouer an holl levrioù muioc'h eget 100 pajenn dezhe) pe ivez dre daveadurioù etre ergorennoù (da skouer al levrioù amprestet gant un arval lavaret).\nEvit berraat, ar RASV a zo un hollad gwazadurioù a vez o kinnig an tu d'ardeiñ ur stlennvon evit :\nOuzhpenn e vez ur RASV oc'h ardeiñ an dasparzhañ hag ar gevanlen war ar roadennoù. Hag e vez ivez o kwareziñ ar roadennoù diouzh an haezadurioù diaotreet.\n== Un tamm istor ==\nEr [[bloavezhioù 60|bloavezioù c'hwegont (60)]] e oa bet ergrafet ar stlennvon kentañ. Hemañ a oa bet frammet tro-dro da restroù ereet gant bizied. Kediet e vez ar restroù gant molladoù kadavet an eil re da heuilh ar re all hag haezadus dre c'hras [[gwerzh|gwerzhoù]] anvet alc'houez.\nAr stlennvonoù ergorennek a zegas gallusterioù nevez hogen ne zeuont ket a-benn c'hoazh da erlerc'hiañ ouzh ar stlennvonoù daveaduriek diazezet war an daveoù etre taolennoù. Degas a reont dezhe kentoc'h arc'hwelioù ouzhpenn ha azasoc'h diouzh an ezhommoù a-vremañ evel al liesvedia.\n== Stlennvonoù pennañ ==\n* [[IBM]] DB2\n<!-- Etrewiki -->\nAdtapet diwar « https://br.wikipedia.org/wiki/Dibar:MobileDiff/626890 »


Ul lec'hienn gouestlet d'ar Video diouzh ar goulenn eo BreizhVOD. Kinnig a reomp a bep seurt oberezhioù kleweled, da lavaret eo filmoù, tresadennoù-bev, teulfilmoù pe seriennoù ha kement tra e brezhoneg. Oberezhioù advouezhiet e-leizh a zo met ivez oberezhioù bet produet war-eeun e brezhoneg.\nPal BreizhVOD 'zo - abalamour da se eo anvet hor lec'hienn e mod-se - bodañ. Kavout a reot neuze oberezhioù o tont deus tiez-produiñ liesseurt.\nMeret eo BreizhVOD gant ar gevredigezh Dizale. Pal ar gevredigezh-mañ zo diorren ar c'hleweled e brezhoneg hag evit kas ar gefridi-mañ da benn e vezomp skoazellet gant Kuzul rannvro Breizh, gant Kuzul meur Penn-ar-Bed hag gant Ar Redadeg. Ezel eo ivez Dizale deus Produet e Breizh.\nDont a ra an oberezhioù kinniget war BreizhVOD deus meur a di-broduiñ : Dizale, Gwengolo Filmoù, JPL Films, Kalanna, Lionel Buannic Krouiñ, Lyo Productions, Plurielle Productions ha Pois Chiche Films. Spi hon eus kavout re all diwezhatoc'h...\nA wir galon ganeoc'h,


Gouren - Wikipedia\nDiwar-benn ar gouren dre-vras eo ar pennad-mañ. Ur pennad Gouren breizhek zo ivez.\nAr gouren a zo ur sport emgannañ a-zaou hag e bal dezhañ a zo da bep eneber diskar an eil hervez reolennoù termenet strizh. Ne c'heller implij nep arm nemet reoù an izili hag ar c'horf. Meur a zoare a vez kavet e pep bro ken he deus Breizh he hengoun dezhi (gouren breizhek) hag e vez meneget ar gouren e Breizh evel an hini nemetañ.\nLa lutte bretonne, Paul Sérusier, 1890-1891\nAr gouren libr a zo bet degemeret er C'hoarioù Olimpek e 1901.\nAr gouren gresian-ha-roman a zo nes d'ar gouren a veze pleustret en Olimpia e-pad ar C'hoarioù olimpek kozh hag e veze priziet gant Gresianed kozh p'en em gannent en noazh, met gwisket gant eoul olivez evit ma vije diaes kregiñ en izili ar gourener all.\nDaou stil gouren a vez kavet : ar gouren gresian-ha-roman m'eo difennet d'an emgannerien tapout krog el lodenn eus ar c'horf zo dindan ar gouriz hag ar gouren libr. Ouzhpenn-se e weler gourenoù m'eo difennet chom e gourvez (gourenoù ar broioù keltiek evel ar gouren breizhek hag ar gouren skosat) hag an darn vuiañ eus ar re all.\nPeurliesañ e vez pleustret ar gourenoù gant amatourien. Ar broioù o deus kaset d'ar C'hoarioù olimpek ar c'hourenerien wellañ a zo bet Iran, ar Stadoù-Unanet, Rusia, Bulgaria, Hungaria, Sveden, Finland ha Turkia.\n2 Gourenerien vrudet\nYağlı güreş (gouren ma implijer eoul, e Turkia)\nSchwingen (gouren pleustret e Suis)\nglima (gouren pleustret en Island)\nDre skeudenn e vez implijet ar verb gouren evit ar ster zo gant stourm enep un dra fetis pe difetis.\nInternational Federation of Associated Wrestling Styles (FILA) Lec'hienn ofisiel Kevread etrebroadel stiloù kevredet ar gouren\nAdtapet diwar « https://br.wikipedia.org/w/index.php?title=Gouren&oldid=1810221 »\nKemm diwezhañ d'an 7 Du 2018 da 14:09\nKemmoù diwezhañ degaset d'ar bajenn-mañ d'an 7 Du 2018, da 14:09.


An Novomax - Polarité[s] - Kemper (BR)\nDegemer Bevañ e Kemper Sevenadur C’hoariva, sonerezh, dañs An Novomax - Polarité[s]\nAn Novomax zo ul lec’h gouestlet d’ar seniñ ha d’ar skignañ sonerezh. Er Pol sevenadurel Max Jacob emañ ha meret e vez gant ar gevredigezh « Les Polarité[s] » . He c’hefridi eo harpañ ar sonerien (amatourien pe tud a vicher) tro-dro d’un raktres arzel ha sevenadurel en ur ginnig dezho servijoù a bep seurt kenaozet e 4 gennad :\nambroug arzel : pleustriñ hag enrollañ (3 studio);\nstummerezh hag obererezh sevenadurel : kentelioù gitar, kan, gitar-boud, toumperezh, sonerezh ameilet dre urzhiataer (SAU), oberennoù er skolioù;\ntitouriñ ha harpañ ar redoù-micher : titouroù war ar gwir (gwirioù oberour, produiñ leurenn / pladennoù…), dalc’had teulioù, harpañ raktresoù (klask arc’hant, empennañ grafek, heuliañ ar sevel pladennoù, web…);\nskignañ : koulzad sonadegoù en Novomax, Gouel ar sonerezh…\nEn Novomax ez eus pemp studio pleustriñ hag enrollañ, teir sal-gelenn, ur sal evit ar skol sonerezh ha teatr hag ar C’hlub, ur sal sonadeg kemm-digemm ma c’haller degemer etre 100 ha 390 den.\nEn adraoñ e c’hall ar C’hlub degemer lazioù evit pleustriñ hag arvestoù ha sonadegoù bihan digor d’an dud. Salioù melestradurel ar gevredigezh « Les Polarités », pol-departamant ar sonerezh a vremañ, zo e-barzh an ti-se ivez abaoe miz Gwengolo.\nTalbenn an Novomax zo gwerennoù outañ ha digor eo war an diavez. En un hall bras plijus e vez degemeret an annezidi. Ar savadur zo eeun ha leun a ster war un dro gant e wiskad koad kistin, emañ gant ar c’hoariva Max Jacob. Mat-kaer eo ar c’hleved ennañ. Bastañ a ra, a-hend-all, d’al live perzhioù SIB (savadur izel e veveziñ)\nStudioioù : a Lun da Yaou eus 2e da hanternoz ha da Wener ha da Sadorn eus 2e gm da 1e vintin, da Sul eus 2e da 10e\nMelestradurezh : a Lun da Wener, eus 10e da 12e hag eus 2e da 6e.\nSkoazellet e vez ar Gevredigezh « Polarité[s] » gant kêr Gemper, Kuzul-departamant Penn-ar-Bed ha Rannvro Breizh.\n2 bis boulouard Dupleix - 29000 Kemper\nMirout studioioù 02 98 90 28 42\nPgz melestradurezh 02 98 53 14 55


Ganet eo Felix Baumgartner d'an 20 a viz Ebrel 1969 e Salzburg. Ul lammer hag un harzlammer eus Aostria a zo anezhañ. Anavezet eo da vezañ gouest d'ober lammoù arvarus. Bet eo harzlammer en arme Aostria bet pleustret gantañ lammat war dachennoù bihan-tre.\nD'ar 14 a viz Here 2012 ez eus bet skrivet un tamm eus istor ar skiantoù gant embregerezh « Red Bull » ha Felix Baumgartner. Anv ar gefridi a oa « Red Bull Stratos ». E bourzh ur baner gwaskreizhet staget ouzh ur bolotenn stratosferek eo pignet Felix Baumgartner tamm-ha-tamm betek an uhelder a 38 969,4 metr. Div eur en doa bet ezhomm evit tapout an uhelder-se. Gwisket en doa ur gwiskamant spas peurijinekaet akipet gant 35 kamera. Ar greizenn gontrolliñ a oa e Roswell e Mec'hiko-Nevez e mervent Stadoù-Unanet Amerika.\nPa oa erru tost da 39 000 metrad uhelder en deus digoret Felix Baumgartner dor e spaslestr hag ez eo tostaet ouzh kantenn e baner. Kemeret en deus an amzer da saludiñ ur c’hamera a-raok lammat er goullonder.\nGoude 40 segondenn en deus tremenet tizh ar son (1.24 wech), hag an tizh brasañ a zo bet 1 357,6. 5 munutenn diwezhatoc’h en deus digoret e harz-lamm e 1 500 metrad uhelder, goude ur gouezhadenn 36 402,6 km, ha tamm-ha-tamm en deus gwelet an douar o tostaat.\nSetu Felix Baumgartner, ur paotr eus Aostria, 43 bloaz, eo an den kentañ da vezañ tremenet tizh ar son hep ur mekanik bennak a-drugarez d’ul lamm libr hepken. 5 bloaz e oa bet o prientiñ al lamm-se. Ar rekord kozh dre harz-lamm a oa bet tapet gant Joe Kittinger e 1960 p’en doa lammet eus 31 333 metr. D'ar 24 a viz Here 2014 e voe freuzet rekord al lamm uhelañ gant an Amerikan Alan Eustace gant 135 908 troatad (41.425 km) met hemañ ned eas ket ken buan.\n↑ Gwiriekaet gant ar C'hevredad Aerlestrerezh Etrebroadel e miz C'hwevrer 2013.\nAdtapet diwar « https://br.wikipedia.org/w/index.php?title=Felix_Baumgartner&oldid=1597599 »\nDernière modification le 25 Her 2014, à 14:50\nKemmoù diwezhañ degaset d'ar bajenn-mañ d'an 25 Her 2014, da 14:50.


james - Wikeriadur\nDiwar ar ger gallek jamais\nNep gwech, e nep mare (gant ur verb en amzer-vremañ en e stumm nac'h)\nN'am-eus ket klevet lavared e-nije greet abilitaj ebed jamez. — (Jules Gros, Le trésor du breton parlé Deuxième Partie, 1970, p. 11.)\nMe, n'am-bez mann ebed jamez : me, 'm-eus aon, a oa bet da Ouel Sant Tremen. — (Jules Gros, Le trésor du breton parlé Première Partie, 1966, p. 59.), — (Jules Gros, Le trésor du breton parlé Deuxième Partie, 1970, p. 539.)\n[...] ; en servij an holl, bepred en beaj etre hentoù, a-dreuz kleuzioù, gant e zivhar hir, james skuizh, gwisket gwech e mañsoner, gwech en soner, gwech en marc'hadour-red, bara-kan koachet gantañ etre pajennoù e livret Sans-Culotte. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 90.)\n(Dre astenn-ster) Nep gwech, e nep mare (gant ur verb en amzer-da-zont en e stumm nac'h)\nAr re-mañ, ma vez roët bod dezo, n'aint ket ahann jamez. — (Jules Gros, Le trésor du breton parlé Deuxième Partie, 1970, p. 54.)\n(A-wechoù) Nep gwech, e nep mare (gant ur verb en amzer-dremenet en e stumm nac'h)\nkammed, morse, nepred\natav, bepred, dalc'hmat\nAbred na goll jamez. — (Jules Gros, Le trésor du breton parlé Troisième Partie, 1974, p. 302.)\nAdtapet diwar « https://br.wiktionary.org/w/index.php?title=james&oldid=224671 »\nDernière modification le 3 Du 2016, à 07:43\nKemmoù diwezhañ degaset d'ar bajenn-mañ d'an 3 Du 2016, da 07:43.


Pajenn:Morvan - Kenteliou hag istoriou a skuer vad evit ar Vretoned, 1889.djvu/356 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/356\nmont beteg ar gouelet, peadra da lacat oll dud al lestr, bemdez, da heja ha da neza ho c’horf o c’hoarzin bete gouela. Al lestr ma voa cabiten varnezhan a reat ar C’hallez anezhan, hag evel ma touge eun hano maouez e veze ive ato fichet ha klinket a zoare evel m’ema ar c’his gant ar merc’hed. Dreist oll er penn kenta euz he veach e veze livet ha cordennet ker caer hag eur plac’h nevez deiz he eured. Eul lestr-tan e voa euz ar re vrava, ha beachi a rea etre Marseil hag ar Chin. Clevit, lenner, al lennik vor en doa da dreuzi a zo eun tamik ledanoc’h eget an hini a dreuzer e treis Plougastel pe e treis Rosnoen. Cant antercant beachour a c’helle da gemeret evit lacat chek ar bours, evel ma lavar ar vartolodet.\nEun dervez-ta, eme an hini a scrif kement-ma, ar C’hallez a ioa e pors Marseil, hag a iea da vont en hent, er mor eo a fell din da lavaret. Dispag oa ar gouelliou e beg ar guerniou, an heor a ioa savet, ar chiminal a zivogede, ar gaoter a basea hag a roc’he, ne c’hortozet nemet eur sutaden digant ar c’habiten. Eno neuze e voa tousmac’h, pep beachour o clask eur c’horn evit lacat he dam sam-bragou,tud eat var al lestr evit kimiada dioc’h ar veachourien, hag ar vartolodet oc’h ho bounta er meaz hag o crial outho mont d’an douar pe e rajent eur bourmenaden hirroc’h calz eget n’o doa c’hoant, hag ar re-ma, lod laouen, lod o vouela, o chom irra ma c’hellent.\nSetu sutaden ar c’habiten o skiltra. Ger ebet ken. Al lestr a finv, hag a ia, sounn var he aelou, da gomans he veach. Sonjal a reat e voa eat oll d’an douar ar re ne dlient ket beachi ; hogen ne voant ket. Eat eur pennad dioc’h ar c’hae e veljot eun den o sevel euz a draon al lestr, hag ep marc’hata, oc’h en em deleur dreist ar speuren var he benn er mor.\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/356&oldid=162532 »\nKemmoù diwezhañ degaset d'ar bajenn-mañ d'an 19 Mae 2020, da 08:44.


Biko (kanaouenn) - Wikipedia\nBiko zo ur ganaouenn skrivet, sonaozet ha kanet gant Peter Gabriel hag a gaver war trede albom ar c’haner-se, embannet e 1980.\nEn albom e kaver peder c’hanaouenn : Games Without Frontiers, No Self Control, Biko hag I Don't Remember. Bez’ eo an trede hini ur ganaouenn en enor da Steve Biko, ar stourmer a-enep an apartheid eus Suafrika, marvet e 1977 etre daouarn ar polis. Kanet e voe un tamm kentañ anezhi er Reading Festival e 1979.\nE 1986 e oa bet kanet Biko gant Peter Gabriel e-pad un droiad evit Amnesty International hag e 1987 e oa bet enrollet ur stumm all hag a glever er film diwar-benn Steve Biko, Cry Freedom, savet gant Richard Attenborough. E 2003 e oa bet kanet gant Peter Gabriel en-dro, e Suafrika ar wech-se, en enor da Nelson Mandela e-pad ur sonadeg evit dastum arc’hant da stourm ouzh ar SIDA.\nKanet hag enrollet e voe ivez gant Robert Wyatt e 1984, gant Joan Baez e 1987, gant Simple Minds e 1989, gant Manu Dibango e 1994, gant Paul Simon e 2010. Troet e oa bet en alamaneg gant ar c’haner alaman Wolfgang Niedecken e 1988. Kanet e voe ivez en albom Songs Around the World, embannet e 2009 gant an aozadur Playing for Change.\nPeter Gabriel - Biko Live 1986\nKomzoù ar ganaouenn\nAdtapet diwar « https://br.wikipedia.org/w/index.php?title=Biko_(kanaouenn)&oldid=1850647 »


l'Ouest en mémoire - Ugent vloaz an tele e Breizh [Les vingt ans de la télévision en Bretagne]\nMédiathèque Fiche média Ugent vloaz an tele e Breizh [Les vingt ans de la télévision en Bretagne]\nE miz c'hwevrer 1964 ez eo bet klevet ha gwelet Breizh evit ar wech kentañ er post bras, a-drugarez d'ur journal tele o tibunañ keleier ar vro. Araog ar bloavezh-se e oa plas er post bras evit abadennoù broadel nemetken. Er memes bloavezh, e-pad ar journal tele, e vo gwelet Charlez Ar Gall o reiñ da glevet keleier e brezhoneg, e-pad ur vunutenn hanter. E penn-kentañ ar film e klever unan eus abadennoù ur vunutenn hanter Charlez Ar Gall, enrollet e 1970.\nE miz Genver 1971 ez eo bet skignet ar magazin brezhoneg kentañ, Breiz o veva, kaset da benn gant Per-Jakez Helias. A-drugarez da France 3 Régions savet e 1973 e kresk plas ar brezhoneg en tele, med red eo gortoz 1982 ha lezenn nevez mont en-dro an tele hag ar radio evit gwelet war France 3 ar journal brezhoneg kentañ, An taol lagad.\nEr film-mañ, savet e 1984, e ro Charlez Ar Gall da glevet, goude bezañ bet gwelet e 1970, penaos ez eus bet klevet brezhoneg en tele ha petra eo bet e vicher. Reiñ a ra e santimant ive war an abadennoù tele brezhoneg.\nRonan Calvez "La radio et la télé en langue bretonne", Parlons du breton !, association Buhez, Editions Ouest-France, Rennes, 2001, p. 144-152.\nBernez Rouz, "La télévision bretonne et bretonnante", Toutes les cultures de Bretagne, Skol Vreizh, Morlaix, 2004, p. 290-296.\nRonan Calvez, "Télévision", Dictionnaire d'Histoire de Bretagne, dirigé par Jean-Christophe Cassard, Alain Croix, Jean-René Le Quéau et Jean-Yves Veillard, Skol Vreizh, 2008.\nC'est avec la diffusion d'un journal télévisé régional, en février 1964, que la Bretagne se fait voir et entendre dans la petite lucarne : avant cette date, le poste ne relayait que les émissions nationales. Cette même année, le journal télévisé accueille Charles Le Gall qui assure une chronique en breton d'une minute trente. Ce sujet commence justement par la diffusion d'une des interventions de Charles Le Gall, en 1970.\nEn janvier 1971, est diffusé le premier magazine en langue bretonne Breiz o veva / Bretagne vivante, animé par Pierre-Jakez Hélias. La création de France 3 Régions en 1973 accroît la place de la Bretagne à la télévision. C'est après 1978 et la charte culturelle de Bretagne que la part du breton augmente, mais il faut attendre 1982 et la nouvelle loi sur l'audiovisuel pour voir le premier journal télévisé sur France 3, An taol lagad / Le coup d'œil.\nCe sujet, qui date de 1984, est l'occasion pour Charles Le Gall de revenir, après la diffusion de son intervention de 1970, sur son expérience ainsi que de faire un bilan du paysage télévisuel breton.\nKinnig a ran deoc'h bremañ gwelet ha klevet en-dro pevarzek vloaz da c'houde unan deus ar c'haozeadennoù ur vunutenn hanter hag a veze graet d'ar c'houlz-se gant Charlez ar Gall evit reiñ keleier d'ar vrezhonegerien.\nAbardaez vad selaouerien gaer. Porz an Dindu e Plougastel amañ a-dreñv va c'hein. Met parrez Kalanel a zo ur barrezig vihan eus kanton Kallag ha du-se evit ar wech kentañ warc'hoazh goude koan e vo ur fest noz savet gant ar skolioù laik. Ur fest noz all a vo ivez warc'hoazh goude koan e Plouie. Prizioù a bemp, a zek hag a ugent mil lur a vo kinniget er goañv a zeu gant embannadurioù Al Liamm d'ar skrivagnerien yaouank a skriv e brezhoneg. Ronan Huon, rener ar gelaouenn Al Liamm, a lavaro deomp disul e kerzh an abadenn vrezhoneg, da un eur hanter, ar pezh a zo da c'houzout diwar-benn se. Kaoz a vo gantañ ivez eus ar skol dre lizher Ober a zo renet e Douarnenez gant Marc'harid Gourlaouen. Selaouit ivez, me ho ped, an abadenn m'ho peus c'hoant da c'houzout petra 'oa Menez Meur en Hanveg, a-raok dont da vezañ kreizenn Park an Arvorig. Ne fell ket din, selaouerien ger, torriñ ho penn deoc'h gant ar memes sorodenn atav, met ret mat eo din koulskoude adlavarout ur wech c'hoazh, oc'h pedet da ginnig un anv brezhoneg d'an abadenn dele nevez a vo skignet azalek miz Genver a zeu. Tele Breizh Rama a zo bet kinniget gant tud a zo, met moien a zo evel just kaout anvioù all. Skrivit deomp eta, trugarez en a-raok. Noz vat ha kenavo evel just. Ya, ugent vloaz zo abaoe ma vez brezhoneg war an tele e Breizh, muioc'hig a amzer 'zo tremenet abaoe m'eo deuet an tele e Breizh, met abaoe ma vez brezhoneg ez eus tremenet ugent vloaz just.\nAr wech kentañ e oan deuet e oa evit kinnig deoc'h hetoù ar bloaz nevez, ar bloavezh 64 ha da c'houde azalek miz C'hwevrer e teuen d'ar Sadorn da noz e-pad ur vunutenn hanter.\nAr wech kentañ, e komañsamant miz C'hwevrer, e oa deuet pennoù bras an RTF, evel-se veze lavaret d'ar mare-se, da reiñ al lañs d'an abadenn, e Roazhon. Pennoù bras evel just ha zoken ar ministr en o zouez, an Aotrou Alain Peyrefitte a oa neuze ministr ar c'heleier. Ha da c'houde, eta, e veze evel-se brezhoneg bep sizhun, d'ar Sadorn da gentañ, ha da c'houde d'ar Gwener, div wech ar sizhun.\nCharlez ar Gall, kontant on bet o klevet ac'hanoc'h o tegas deomp da soñj penaos eo bet komañset da glevet brezhoneg war an tele. Oac'h ket bet aonig ar wech kentañ ?\nA ya sur, evel just. Se 'zo sklaer, ar wech kentañ dreist holl. Ha da c'houde zoken. Rak war-eeun e vezen neuze, ne vezen ket filmet a-raok. Ret e veze din mont evel-se da Roazhon evit bezañ filmet war ar plas. Rak me oa o chom e Brest, nemet e Brest ne oa teknisian, ne oa skipailh ebet evit ober war-dro an tele.\nCharlez, degemeret mat oa bet ar brezhoneg ar penn kentañ evel-se war an tele ?\nA ya, amañ gant ar vrezhonegerien, se 'zo sur, ya. Med me oa... veze sellet ouzhin drolig awalc'h e Roazhon gant an dud a oa du-se e karg, d'ar mare-se ne oa ket kustum an dud-se evel just, da glevet brezhoneg hag... e veze sellet ouzhin, ne lavaran ket a dreuz, nann, nemet evel ul loen kurius.\nMet, ne oa ket skuizus mont da Roazhon bep sizhun evel-se ?\nEo, eo, skuizus e oa, rak me 'moa ur vicher ouzhpenn-se ha... me rae skol, hag e veze ret din evel just pa zistroen eus Roazhon gant an tren noz, a zigoueze d'ar mintin e Brest, mont diouzhtu da grogiñ gant va labour skol.\nKontant memestra da vezañ roet lañs d'an abadennoù brezhoneg war an tele ivez ?\nA ya sur, se 'zo sklaer. Ha me oa ar feiz, ar feiz o vountañ ac'hanon d'ar mare-se.\nMa vefe goulennet ganit bremañ Charlez, displegañ pe diskleriañ petra 'z pefe c'hoant da gaout e keñver abadennoù brezhoneg war an tele, petra respontfes ?\nEvel just, dre vras, muioc'h... muioc'h a amzer ha klevet a ran paotred FR3, evel-se, o lavarout : ret eo deomp kreskiñ an traoù, leuniañ eurvezhioù gant tele... Met ouzhpenn ar galleg a vez komzet e Breizh. Plas a vefe, d'am santimant, da muioc'h a vrezhoneg. Abadennoù a bep seurt. Bez ez eus bremañ an "Taolioù Lagad" a vez ganez a zo plijus kenañ, an traoù a vez graet e "Breiz o veva" a zo disheñvel, evel just. Aze n'eo ket kempouez an traoù, d'am santimant. Abadennoù nevez a zo evel "Labour sul, labour nul" a zo farsus, plijus. Met a bep seurt e rank evel-se... Me vefe... me garfe memestra gwelet abadennoù o tennañ ivez, n'eo ket awalc'h deus ar vuhez pemdeziek, an dra-se vez bremañ, ganez-te dreist holl. Met plijout a rafe din memestra kaout abadennoù bras o tennañ, ma kerez... d'ar skrivagnerien ha traoù evel-se. Ar re-se, an dud-se, a gav din, a zo laosket un tammig a gostez bremañ, rak tud a zo bremañ e Breizh o skrivañ muioc'h evit m'az eus bet biskoaz ha ret e vefe, a gav din, reiñ o oberennoù da vezañ anavezet gwelloc'h.\nAc'hanta trugarez Charlez, kontant on bet o tegemer ac'hanout en Tindu 'lec'h ma oas bet enrollet pemzek bloaz 'zo.\nPemzek bloaz 'zo, ar pezh a ra din kaout un tammig pistig o waskañ ma c'halon.\nTrugarez dit 'ta, neuze, ha kenavo a lavaran bremañ d'hon selaouerien, kenavo evel just, a-benn dimeurzh da noz evit heuliañ un "Taol Lagad" all, atav war FR3, ur sulvezh laouen da bep hini ac'hanoc'h. Met n'eo ket echu an abadennoù e brezhoneg, kerkent bremañ, 'meus aon, emañ "Breiz o Veva" o tont.


Adelaide (Aostralia) - Wikipedia\nGwell a-zioc'h eus kreiz-kêr Adelaide.\nAdelaide eo kêr-benn stad Aostralia ar Su, ha pempvet brasañ kêr Aostralia. Hervez niveradeg 2011 e oa 1,23 milion a dud o vevañ eno. Emañ kêr nepell diouzh ar mor, war aod su ar vro, e Pleg-mor Sant-Visant ha Meurvor Indez.\nDiazezet e voe ar gêr e 1836 evit Breizhveuriz dieub (er c'hontrol d'ar peurrest eus Aostralia). Anvet e voe ar gêr diwar anv ar briñsez Adelaid Saks-Meiningen (1792–1849), gwreg Gwilherm IV, roue ar Rouantelezh-Unanet.\nSez gouarnamant ar Stad eo, hag ivez ensavadurioù gouarnamantel ha kenwerzhel staliet e kreiz-kêr dreist-holl, kostez boulouard North Terrace hag hini ar roue Gwilherm IV.\nBrudet eo Adelaide evit he festivalioù, he gwinoù, he skipailoù sport. Anavezet e vez ingal kalite ar vuhez a gaver eno evel unan eus ar re gwellañ.\nen Adelaide eo bet diazezet News Corporation gant ar familh Murdoch, Rupert Murdoch en e benn, unan eus brasañ strolloù media ar bed.\nGhil'ad Zuckermann, yezhour israelat kelenner e skol-veur Adelaide.\nGeorge Town (Penang) (Malaysia) abaoe 1973\nHimeji (Japan) abaoe 1982\nAustin (Texas) (SUA) abaoe 1983\nMalmö (Sveden) abaoe 1988\nFerrol (Galiza) abaoe 2008\nAdtapet diwar « https://br.wikipedia.org/w/index.php?title=Adelaide_(Aostralia)&oldid=1956406 »


Reizhiad enborc'hadel - Wikipedia\nHollad ar c'helligoù, ar gwagrennoù hag ar gwiadoù a vorc'h hormonoù e gwad ur bevedeg a-benn reoliañ e emzalc'h bevedel eo ar reizhiad enborc'hadel.\nUr reizhiad arhentoù evel ar reizhiad nervennel eo, nemet e-lec'h kas arhentoù tredanel e kas reoù gimiek : an hormonoù, a reoilh kalz arc'hwelioù er bevedegoù – en o zouez an imor, ar c'hresk, arc'hwel ar gwiadoù hag ar c'hennevid – dre gelligoù arbennik ha gwagrennoù enborc'hadel.\nReizhiad enborc'hadel mab-den\nGourel a-gleiz, gwregel a-zehoù\nAlc'hwez1 Gourjadenn - 2 Gougorfenn - 3 Skoedenn\n4 Toazon - 5 Gwagrenn us-lounezh\n6 Ilgreiz - 7 Vierez - 8 Kell\nKemm a lakaer etre ar reizhiad enborc'hadel hag ar gwagrennoù ezvorc'hadel ma vez borc'het an hormonoù dre ur ganol-vorc'hañ ha n'eo ket er gwad war-eeun.\nAn enborc'honiezh eo ar skiant a bled gant ar reizhiad enborc'hadel, an hormonoù, o gweredoù (o efedoù) war ar bevedegoù, gant ar c'hlenvedoù a c'hoarvez pa ned a ket ar reizhiad en-dro hag an doaeroù d'e bareañ.\nMeur a wagrenn a ya da sevel ar reizhiad enborc'hadel ; un "ahel" a reer eus ur strollad gwragenoù a gas arhentoù an eil d'eben, evel an ahel gouzerc'hvel-gougorfenn-gwagrenn us-lounezh. Boutin d'an holl wagrennoù enborc'hañ eo an diouer a ganol, an niver bras a wazhiennoù, ha vakuolennoù ma vez boniet an hormonoù.\nLod organoù a ren un arc'hwel enborc'hadel eilrenk : an avu, ar galon, al lounezhi, ar gonadoù zo en o zouez ; gant al lounezhi, da skouer, e vez enborc'het an hormonoù eritropoietin (a laka an eritrokit da greskiñ e mel an eskern) ha renin (a reoilh ar c'hementad a wad a zo en ur bevedeg).\n1 An hormonoù\n1.1 Arc'hweladur er bevedegoù\n1.2 Gweredoù er bronneged\n2 Organoù enborc'hañ hag hormonoù kenderc'het\n2.1 Reizhiad nervel greiz\n2.2 Benvegad koazhañ\n2.4 Organoù arall\n2.5 Reolerezh ar c'halkiom\nDanvezennoù kimiek a vez boniet er gwagrennoù enborc'hadel eo an hormonoù. Evel kannaded ez eont en-dro, pa dreuzkasont ditouroù a gellig da gellig. E red ar gwad e vezont ensinklet, en o unan pe gevret gant lod proteinennoù a astenn o fadelezh, hag oberiant e vezont e gwiadoù pe organoù resis a zo pell diouzh al lec'h ma vezont kenderc'het. Diouzh kont e c'hallont bout efedus, ha seul vrasoc'h ar c'hementad seul vrasoc'h an efed, met null eo o efed hep fraouva er gellig pe en organ.\nArc'hweladur er bevedegoùAozañ\nLiesdoare eo arc'hweladur an hormonoù er bevedegoù.\nBroudus : broudañ a reont oberiantiz ur gwiad.\n> Ar prolaktin a vroud ar c'henderc'hañ laezh e gwagrennoù ar bronnoù.\nKedaler : pa vez gant daou hormon ur gwered a zo brasoc'h eget hini pep hormon en e unan.\n> An triiodotironin, a ra war-dro kresk ar c'horf, ar c'hennevid, gwrezverk ar c'horf ha lusk ar galon, a labour a-gevret gant ar somatotropin a ra war-dro kresk ar c'horf, gouennadur hag adc'henezhadur ar c'helligoù.\nKempouezer : diouzh kementad un hormon arall e vez efed an hormon-mañ-hormon.\nGourzhaler : nullet e vez efed un hormon gant hini unan arall.\n> An insulin a zigresk ar c'hementad a c'hlukoz a vez er gwad, pa vez ar glukagon ouzh e greskiñ.\nHarzus : digreskiñ a reont oberiantiz ur gwiad pe un hormon all.\n> Ar somatostatin a zigresk kenderc'hadur un dousennad hormonoù arall.\nTrozennek : un hormon a zegas kemmoù e kennevid ur gwiad enborc'hadel arall.\n> Ar gonadotropin a dalvez da gannad kimiek evit reoliañ ar c'hametogeniezh koulz e pared ha parezed ar mellkeineged.\nGweredoù er bronnegedAozañ\nSetu amañ efedoù pennañ an hormonoù e korf ur bronneg :\nbroudañ ar c'hresk, pe herzel outañ ;\nreoliañ al luskoù trozeziat, da lavaret eo ar c'helchiadoù huniñ-dihuniñ hag horolaj diabarzh ar bevedegoù ;\nreoliañ an imor ;\ndeluskañ marv steuñvet (apoptosis) kellig pe gellig, pe herzel outañ ;\nreoliañ ar c'hennevid ;\nprientiñ ar c'horf evit ar gouennañ, an emgann, an tec'h hag arall ;\nprientiñ ar c'horf evit ur bazenn nevez en e vuhez, evel ar gaezouregezh, an desevel bugale, an eizigvan vevenel (ar mare ma paouez ar barezed da gaout o mizioù).\nMeur a zoare hormonoù a vez kenderc'het gant ar gwagrennoù enborc'hañ ; hervez o aozadur kimiek e vezont diforc'hekaet.\nAr steroid zo dileizhadus el lipid ; buan e tizhont ar c'helligoù ma rankont labourat. E pep kellig ez emunanont gant ur fraouva hag e veajont betek unan eus genennoù an TDN a vroud o zreuzskrivadur.\n> Ur steroidenn eo ar progesteron, a reoilh amzerioù ar maouezed.\nDeveret diouzh amindrenkennoù eo an hormonoù ansteroid, a beg ouzh ur fraouva e koc'hen ar gellig ; ur wech degemeret an hormon e telusk ar fraouva un aridennad dazgweredoù a zegas kemmoù er gellig. Ar c'hannad kentañ eo an hormon neuze, an eil kannaded o vout an danvezennoù kimiezk a vez ensiklet er gellig.\n> Un ansteroidenn eo an dopamin, a gresk lusk ar galon ha gwask ar gwad.\nAmindrenkennoù kemmet eo an aminoù.\n> Un amindrenkenn eo an adrenalin, unan eus hormonoù galloudusañ korf mab-den.\nAr peptidoù zo aridennadoù berr amindrenkennoù a zo dileizhadus en dour ; dre blasma ar gwad e tizhont ar c'helligoù kent bout digevanaozet gant ar plasma, ar pezh a c'hoarvez a-barzh pemzek munutenn goude bout bet enborc'het. Kannaded kentañ int, evel an ansteroidoù.\n> Ur peptid eo an hormon antroazhus (vasopresin), a vir ouzh kenderc'hadur an troazh.\nProtein kemplezhek eo an hormonoù proteek.\n> Un hormon proteek eo ar somatropin, a zo anvet "hormon ar c'hresk" ivez.\nGlukoprotein a reer eus hormonoù aozet diwar ur broteinenn a zo kevredet gant ur c'hlukidenn pe meur a hini.\n> Ur c'hlukoproteinenn eo al lutropin, a vroud ar viañ er maouezed hag ar c'henderc'hañ testosteron er wazed.\nOrganoù enborc'hañ hag hormonoù kenderc'hetAozañ\nReizhiad nervel greizAozañ\nHormonoù enborc'het gant ar reizhiad nervel greiz\nDopamin Arc'hwelioù loc'hadel, kousked, emzalc'h, enkounañ, garedonoù, lusked, naoudezh\nOksitokin Buanaat ar gwilioud, angrizañ ar mammog, strinkañ ar plakenta, aesaat degorzhañ al laezh\nVasopresin Digreskiñ ar c'hementad a droazh\nHormon dilaoskiñ ar gonatropin Dilaoskiñ an hormon broudañ ar bolc'h hag an hormon leteinat\nHormon dilaoskiñ ar c'hortikotropin Pa vezer steset : koll an debriñ, kreskiñ an enkrez, kreskiñ an evezhded\nHormon dilaoskiñ an tirotropin Lakaat ar skoedenn da vorc'hañ hormonoù eo perzh an tirotropin, a zo kenderc'het gant ar gougorfenn\nMelatonin Eneboksider, hunvreal, lusk trozeizat, reoliañ kenderc'hadur an hormonoù all\nProlaktin Kenderc'hañ laezh, kreskiñ gwagrennoù ar bronnoù, degas hevoud goude un oriadell\nSomatropin Lakaat ar c'horf da greskiñ, tennañ gremm diouzh an druzoni, kreskiñ ar c'hementad a sukr er gwad\nHormon adrenokortikotropek Broudañ ar c'henderc'hañ hormonoù gant ar gwagrennoù us-lounezh\nHormon broudañ ar bolc'h Er maouezed : broudañ azvedigezh ar bolc'h vierezel\nEr wazed : broudañ azvedigezh an tuellennoù spergaser, broudañ ar spermatogeniezh\nHormon broudañ ar skoedenn Broudañ kenderc'hadur ha dilaoskadur an tiroksin (T4) hag an triiodotironin (T3)\nHormon luteinaat Er maouezed : broudañ ar viañ ha stummadur ar c'horf melen\nHormon broudañ ar melanokit Broudañ kenderc'hadur ha dilaoskadur ar melanin e melanokit ar c'hroc'hen hag ar blev.\nTriiodotiroin (T3) Broudañ bevezadur an oksigen hag ar gremm dre greskiñ ar c'hennevid diazez.\nBroudañ an TDN bolimeraz 1 ha 2 a-benn broudañ kenaozadur ar protein.\nTiroksin (T4) Rakhormon an triiodotironin (T3).\nHormonoù enborc'het gant ar benvegad koazhañ\nSomatomedinin Par da re an insulin : kreskiñ ar c'helligoù ha kreskiñ ar c'horf\nTromboproietin Broudañ kenderc'hadur pladanoù ar gwad\nKolekistokinin Laoskadur enzimoù koazhañ gant an ilgreiz\nSekretin Enborc'hadur bikarbonat gant an avu, an ilgreiz ha gwagrennoù Brunner an daouzegenn\nKalkitriol Stumm oberiant ar vitamin B3 – Kreskiñ euvradur ar c'halkiom hag ar fosfat gant ar benvegad koazhañ hag al lounezhi\nEritropoietin Broudañ kenderc'hadur an eritrokit\nRenin Blivaat ar reizhiad renin-angiotensin-aldostreron a-benn reoliañ ar c'hempouez etre an ion Na+ hag an dour\nTrombopoietin Broudañ kenderc'hadur pladanoù ar gwad\nEndotelin Argrezadur kigenn lenkr ar stomog\nGastrin Borc'hañ ar sugoù koazhañ\nGrelin Broudañ an ilboued ha kenderc'hadur ar somatotropin\nHistamin Borc'hañ ar sugoù koazhañ\nNeuropeptid Y Kreskiñ ar c'hementad a voued debret ha digreskiñ an oberiezh fizikel\nSomatostatin Herzel ouzh dilaoskadur ar c'holekistokinin, ar gastrin hag ar sekretin\nGlukagon Glukogeniezh ha glikogeniezh en avu hag er c'higennoù, kreskiñ ar c'hementad a c'hlukoz er gwad\nInsulin Dastum glukoz ar gwad, glikogeniezh ha glikorannadur en avu hag er c'higennoù\nDastum lipidoù, kenaozañ triglikeridoù\nPolipeptid ilgreizel Reoliañ arc'hwel ar borc'hañ en ilgreiz ha live ar glikogenoù en avu\nSomatostatin Herzel ouzh dilaoskadur an insulin hag ar glukagon, herzel ouzh arc'hwel an ezborc'hañ en ilgreiz\nAndrogenoù Er maouezed : gourevaat (e.g. barv o kreskiñ), kenderc'hañ hormonoù revel goude ar eizigvan venevel (i.e. "tro an oad")\nEr wazed : efedoù gwanoc'h eget androgenoù ar c'helloù\nGlukokortikoidoù Broudañ ar c'hlukogeniezh ha digevanaozadur an trenkennoù druz er gwiadoù behinel\nHerzel ouzh kevanaozadur ar protein, ouzh dastumadur ar glukoz er gwidaoù behinel, ouzh ar respontoù hangaeoniel hag enepfo\nMeinkortikoidoù Broudañ adeuvradur an natriom el lounezhi, hag adeuvradur an dour enno a-benn kreskiñ ar c'hementad a wad ha neuze ar gwask talmerel\nDiabarzh ar wagrenn us-lounezh\nAdrenalin War-benn stourm pe dec'hel : kreskiñ ar c'hementad ag oksigen hag a c'hlukoz en empenn hag er c'higennoù, dre greskiñ lusk ar galon, dre wazhiedfrankaat, dre greskiñ trelusk ar glikogen en avu ha digevanaozadur al lipidoù er c'helligoù druz ; frankaat ar maboù-lagad ; herzel ouzh an argerzhioù bevedel a eil renk (e.g. ar c'hoazhañ) ; herzel ouzh ar respontoù hangaeoniel\nDopamin Kreskiñ lusk ar galon ha gwask ar gwad\nEnkefalin Reoliañ ar respont ouzh ar boan\nNoradrenalin War-benn stourm pe dec'hel : kreskiñ ar c'hementad ag oksigen hag a c'hlukoz en empenn hag er c'higennoù, dre greskiñ lusk ar galon, dre wazhiedfrankaat, dre greskiñ trelusk ar glikogen en avu ha digevanaozadur al lipidoù er c'helligoù druz ; prientiñ ar c'higennoù da respont ouzh urzhioù an empenn\nHormonoù enborc'het gant an ardivink-genel\nAndrostenedion Dindanad evit kenderc'hadur an estrogenoù\n(estradiol pergen) Benevadur, buanaat ar c'hresk, buanaat ar c'hennevid, digreskiñ tolz ar c'higennoù, kreskiñ ar mammog, delc'her ar gwazhied hag ar c'hroc'hen e ratre, kreskiñ stummadur an eskern\nKreskiñ kenderc'hadur ar protein en avu\nGwellat kaouledigezh ar gwad, kreskiñ live ar c'holesterol HDL hag an triglikeridoù, digreskiñ ar c'holesterol LDL \nReoliañ liveoù an natriom hag an dour, kreskiñ liveoù ar somatropin, kreskiñ ar c'hementad a gortizol hag a SHBG\nHerzel ouzh fiñvoù ar bouzelloù, kreskiñ ar c'hementad a golesterol er vestl\nKreskiñ ar c'hementad a feomelanin, digreskiñ ar c'hementad ag eumelanin\nInhibin Herzel ouzh kenderc'hadur an hormon broudañ ar bolc'h\nProgesteron Delc'her d'ar vrazezded : herzel ouzh ar respont hangaeel war-du ar rizhell, digreskiñ amgrezadur ar c'higennoù lenkr, herzel ouzh ar c'henderc'hañ laezh, herzel ouzh deroù ar gwilioudiñ\nEnepfo : digreskiñ oberiantiz ar gellenn vestl, reoliañ kaouledigezh ar gwad, reoliañ ar c'hementadoù a zink ha kouevr er gwad, reoliañ live an oksigen er c'helligoù, arverañ ar boniadoù druz evit genel gremm\nBroudañ oberiantiz ar skoedenn ha kresk an eskern\nKreskiñ harzded ar c'henvelloù, ar c'hroc'hen, an eskern, an dent, ar muñsunoù, ar stagelloù hag ar stirennoù\nBroudañ ar c'hleizhennerezh dre reoliañ ar c'hollagen hag ar mielin\n(estriol pergen) Damheñvel ouzh re ar progesteron\nkorionel denel Delc'her ar c'horf melen e ratre e deroù ar vrazezded, herzel ouzh ar respont hangaeel war-du ar rizhell\nLaktogen plakentel denel Kreskiñ kenderc'hadur an insulin\nProgesteron (Gwelit vierez amañ a-uc'h)\nProlaktin Kenderc'hañ laezh e gwagrennoù ar bronnoù\nRelaksin Gwevnaat ha distenn ar mammog un nebeud devezhioù kent ar gwilioudiñ\n(testosteron pergen) Kreskiñ tolz ar c'higennoù hag o nerzh, kreskiñ douester an eskern\nGourevaat : azvedigezh an organoù revel, stummadur ar gousac'h, frankaat ar c'harloc'henn, kenderc'hañ barv ha blev war ar c'horf\nEstradiol Herzel ouzh apoptosis ar c'helligoù eginel\nHormonoù enborc'het gant organoù arall\n(estron pergen) Er maouezed : kizidigezh pe boan er bronnoù, heugennoù, poan-benn, uswask talmerel, glizi en divhar\nEr wazed : heugennoù, dislonkadennoù, disnaon, direizhioù ar sonnañ\nLeptin Digreskiñ an ilboued ha kreskiñ ar c'hennevid\nPeptid natriuretek empennel Digreskiñ ar gwask talmerel, ar c'hementad a zour, a natriom hag a lipidoù er c'helligoù\nPeptid natriuretek kentezel Kreñvoc'h eget ar PNE : digreskiñ ar gwask talmerel, ar c'hementad a zour, a natriom hag a lipidoù er gwazhied\nMel an eskern\nTrombopoietin Broudañ ar megakariokit da genderc'hañ pladanoù ar gwad\nReolerezh ar c'halkiomAozañ\nReolierezh ar c'halkiom\nKalkidiol Stumm dioberiant ar vitamin D\nHormon ar baraskoedenn Kalkiom : broudañ dilaoskadur an ion Ca++ gant an eskern, kreskiñ ar c'hementad a Ca++ er gwad, broudañ adeuvradur an ion Ca++ el lounezhi, broudañ kenderc'hadur ar vitamin D el lounezhi\nFosfat : broudañ dilaoskadur an ion PO3-4 gant an eskern, kreskiñ neuze ar c'hementad a PO3-4 er gwad, herzel ouzh adeuvradur an ion PO3-4 gant al lounezhi, boc'hañ neuze muioc'h a PO3-4\n↑ HDL : High Density Lipoprotein, "Lipoprotein UhelDouester (LUD)"\n↑ LDL : Low Density Lipoprotein, "Lipoprotein IzelDouester (LID)"\n↑ SHBG : Sex Hormone-Binding Globulin, anezho protein en em stag ouzh an hormonoù revel (an estradiol hag an testosteron pergen) a-benn herzel ouzh o gweredoù. Seul nebeutoc'h a SHBG er gwad, seul oberiant an hormonoù revel eta.\n↑ Feomelanin : livegenn velanek teñval, du pe gazugell teñval\nEumelanin : livegenn velanek sklaer, gell, melen pe ruz\n↑ Er sper ivez ez eus un nebeud relaksin, a-benn aesaat red ar spergelligoù war-du ar vierez\n↑ Apoptosis : marv raksteuñvet ur gellig\nJacques Decourt (1972), Les glandes endocrines, Presses Universitaires de France (Que sais-je ? niv. 523, peurwerzhet)\nDastumad Ces hormones qui nous gouvernent (1990), Pour la Science, ISBN 978-2-902918-59-1La chimie féminine\nJean-Paul Dupouy (1998), Hormones et grandes fonctions, Ellipses, levrenn 1 ISBN 978-2-7298-9282-1, kevrenn 2 ISBN 978-2-7298-9318-7\nPhilippe Bouchard & René Frydman (2006), La chimie féminine – Pour et contre les hormones – Odile Jacob, ISBN 978-2-7381-1694-9\nHenri Joyeux (2007), Femmes, si vous saviez – Des hormones, de la puberté à la ménopause, F.-X. de Guibert, ISBN 978-2-7554-0197-4\nRené Cacan (2008), Régulation métabolique – Gènes, enzymes, hormones et nutriments, Ellipses, ISBN 978-2-7298-3893-5\nRobert Barone & Paul Simoens (2010), Anatomie comparée des mammmifères domestiques, levrenn 7 : Système nerveux périphérique, glandes endocrines, Esthésiologie, Vigot, ISBN 978-2-7114-0409-4\nLouise Cossette (2012), Cerveau, hormones et sexe – Des différences en question, Remue-Ménage, ISBN 978-2-89091-437-7\nSylvie Demers (2013), Hormones au féminin, Éditions de l'Homme (sic), ISBN 978-2-7619-3701-6\nAdtapet diwar « https://br.wikipedia.org/w/index.php?title=Reizhiad_enborc%27hadel&oldid=1564788 »\nDernière modification le 7 Ebr 2014, à 11:19\nKemmoù diwezhañ degaset d'ar bajenn-mañ d'an 7 Ebr 2014, da 11:19.


Pajenn:Morvan - Kenteliou hag istoriou a skuer vad evit ar Vretoned, 1889.djvu/478 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/478\ne kær, ha ne voa ket e poan da velet loenet o veva gant geot pe blous seac’h. Ar re ma ta a gomze pephini evit he c’hodel ; hag e guirionez pa evessear mad oc’h an dud, e veler e comzont peurliessa pe eus an traou ma zint douget dezho, pe eus an traou ma cavont eur gounit bennag enho.\nAn Dube hag he Vestr\nEur bourc’his pinvidig en devoa eur vanden dubeed. Great en doa evitho, e pignon he vaner, lochouigou euz ar re vrava, hag eur blijadur vraz a gemere o teleur greun dezho, oc’h ho guelet o kempen ho flun hag oc’h ho c’hlevet o roucounellat.\nAn dubeed ne garont nemeur mont pell dioc’h ti ho ferc’hen. Gant ma vezo taolet dezho eur c’hreunen bennag evit beva, gant ma cavint eur banne dour da efa ha d’en em gempen, eur vruzunen blous pe foen bennak da ober ho neiziou, e kemeront ho ebat tost d’ar gær, ep clask mont da velet pe e zeo frang ar bed pe ne deo ket. Gouscoude avechou hiniennou anezho a drec’h gouenn, hag a zao c’hoant gantho da veachi.\nEvelse unan euz ar re ma eun dervez a droaz eur frouden en he benn. Sonjal a reas mont a bell da velet hag hen a gafje eun dra bennak guelloc’h ha caeroc’h eget ar pez en doa guelet bete neuze.\nRed eo din lavaret ive e voa an dube-ma moumon he vestr. Pa deue ar bourc’his da deleur greun d’he laboused, e talc’he aliez eun nebeut en he zorn. Neuze an dube mignon a nije var he scoaz hag\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/478&oldid=162737 »\nKemmoù diwezhañ degaset d'ar bajenn-mañ d'an 28 Mae 2020, da 18:04.


Pajenn:Morvan - Kenteliou hag istoriou a skuer vad evit ar Vretoned, 1889.djvu/433 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/433\ndezo, a varvaz ive. Eun niz dezan a heritas eus he zanvez. O veza cavet etouez paperiou he eontr eur paper a verke en doa prestet pemp cant scoet d’al labourer ma on eus comzet anezan, an intanvez a voue galvet da renta cont a gementse. Mari a zisclerias dirag heritour Blez ha dirag ar barner ne dlie nemet daou c’hant lur var ar pemp cant scoet-ze, hag e devoa eur c’haier da ziskuez eleac’h ma voa merket an dra-ze gant Blez he unan.\nMes pa zeas da glasc he c’haier, n’her c’havas ket. Caer e devoue furchal, chench penn evit penn da gement a voa en he zi, ne gave caier ebet. Roet oue dizi eun derveziou bennag evit clasc c’hoas pissoc’h, mes ne gavas netra. Heritour Blez hag ar barner o velet kementse, a gredas e devoa clasket ho zrompla. Kemeret a rejont caz outhi, hag e voue condaonet da velet guerza he zi hag he zamic douar evit paea he dle, ha goudeze da vont gant he map eleac’h ma carje, da lavaret eo, var an douar noaz.\nMe ho lez da zonjal pebez anken ha pebez calonad evit an intanvez paour ! Evel ma zoa Mari Argoat hag he fried, pa edo beo, tud honest bras ha caret gant ho amezeien, meur a hini a lavare penaus e tlie beza guir ar pez a lavare an intanvez, ha penauz heritour Blez a voa criz ha disleal Ar brud-ze a ieas beteg hema. Cridi a reas oa hi a lakea ar brud-ze da redec, hag en em hastas c’hoas muioc’h da lacat guerz varnizi.\nDerc’hent ar verzidigez, da noz, edo ar vam geaz hag he mab ho daou en ti. O sonjal e rancje antronoz mont er meaz eus an ti-ze ep gouzout peleac’h mont, o sonjal petra deuje da veza gant ar potric paour-ze n’en devoa c’hoas nemet pemp pe c’huec’h vloas, ne alle ket miret da vouela, hag ar bugel o velet daelou he vam, a vouele ive.\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/433&oldid=162631 »\nKemmoù diwezhañ degaset d'ar bajenn-mañ d'an 22 Mae 2020, da 10:10.


Wikipedia:Pennad heñchañ - Wikipedia\n(Adkaset eus Pennad heñchañ)\n1.3 Gwelit ivez\nUn doare sturlevr eo ar pennad-mañ m'eo bet kenstrollet hag eeunaet ennañ ar reolennoù pennañ hag a dalvez da diazez ar Wikipedia. Pa doujer oute e vezer sur da sevel pennadoù gante perzhioù mat o klotaat gant pennaenoù diazez ar raktres hag evel-se e c'heller mont e-biou da dabutoù didalvez.\nChom neptu: Sevel pennadoù hep lakaat ur sav-poent da bouezañ muic'h evit reoù all (Gwelit ivez: Chom neptu)\nEmbann titour gwiriekaet nemetken: Diwall ra c'hello bezañ gwiriekaet an holl titour embannet.\nChom hep embann ha/pe dielfennañ enklaskoù dibar: Ne ranker ket implijout ar wikipedia evit brudañ ha/pe dielfennañ damkaniezhioù, titour, arguzennoù ha kealoù diembann. (Gwelit ivez: Pemp politikerezh diazez)\nBezañ dizaon : Embann, kemmañ, adlec'hiañ ha bremanaat ar pennadoù hep aon rak faziañ - n'eus netra n'hall bet bezañ renket war ar wikipedia.\nBezañ seven atav : Arabat tagañ ha kunujenniñ an implijerion/ezed all ez-personel e mod ebet (Gwelit ivez: Pennaenn diazez Niv. 2);\nTreiñ kein d'an holl reolennoù : Bez' e c'heller treiñ kein da bep reolenn estreget ar pemp pennreolenn mar vez ezhomm (Gwelit ivez: Pemp politikerezh diazez);\nKaozeal : Bewech ma ne vezer ket sur petra ober, mont da lakaat da evezhiadennoù war ar bajenn gaozeal. Amzer zo - gortoz pell, gortoz gwell! Daoust ha ma c'hell an neb kemmañ danvez ur pennad hep goulenn aotre an hini pe ar re bet boulc'het ar pennad gante ha bet labouret warnañ betek-hen, pennaenn mont-en-dro diazez ar wikipedia eo an doujañ evit ar re all hag ar c'henemglev hag aezetoc'h eo evit an holl kompren ha degemer kemmoù bet graet gant tud all pa vezont displeget mat da gentañ ha gortozet ali tud all. N'eo ket dav avat goulenn ali ar re all evit kas da benn reizhadennoù munut, da skouer evit reizhañ fazioù yezhadur.\nReiñ abegoù : Un dra vat eo displegañ berr-ha-berr abegoù ar c'hemm-mañ'r-c'hemm er voestig "Diverrañ" a-raok o embann. Reiñ displegadennoù hiroc'h mar vez ezhomm war ar bajenn gaozeal o resisaat petra a zo bet kemmet ha perak.\nKalon vat : Krediñ adal ar penn-kentañ emañ an implijerion/ezed all o labourat evit mad ar raktres nemet ma sav prouennoù sklaer o lakaat war wel ar c'hontrol;\nKemmañ-digemmañ : Arabat adlakaat an destenn dres evel ma oa hep displegañ perak ha dreist-holl doujañ da Reolenn an tri embann renk-ouzh-renk nemet e vefe evit reizhañ taolioù vandalerezh (mont diouzhtu e darempred gant ur merour ha goulenn outañ stankañ ar vandal);\nBezañ brokus : Ret eo bezañ digor ha brokus e-keñver ar pezh a vez degemeret ha strizh gant ar pezh a vez graet. Klask kompren sav-poen ar re all atav en ur chom seven ha simpl.\nSinañ : Un dra vat eo sinañ an degasadennoù embannet war ar pajennoù kaozeal dre ouzhpennañ ~~~~ (alt+126). Arabat sinañ er pennadoù pennañ o-unan avat;\nRakwelet : Klikañ war "rakwelet" a-raok enrollañ ur c'hemm pe un degasadenn da vat evit ma vo sklaeroc'h ar c'hemmoù war ar bajenn "kemmoù diwezhañ";\nKrafioù o tennañ d'an Diazezadur : N'eus nemet pemp pennreolenn strizh pa labourer war ar wikipedia: chom neptu; lisañs evit mann; raktres digor d'an holl; aotroniezh Jimbo Wales ha Kuzul-merañ an Diazezadur Wikipedia evit krafoù a denn da argerzhadurioù. Neb a sav a-enep krenn d'ar pennaennoù diazez-mañ e ranko en em c'houlenn hag-eñ eo hennezh ur raktres dereat evit ma labourfe warnañ. Daoust ha ma n'eus netra n'hall ket bezañ kemmet war ar wikipedia e ranker anzav eo bet krouet ar pennaennoù-mañ gant ar gumuniezh a-hed ar bloavezhioù etre meur a hini ha sur mat ne vint ket kemmet a-daol-trumm bremañ nag en dazont tostañ. Klask labourat e framm ar pennaennoù diazez-mañ a-raok klask o c'hemmañ pe mont kuit. (Sellit ivez ouzh: Jimbo Wales Diazezadur Wikipedia er wikipedia e saozneg)\nDoujañ d'ar gwirioù-aozer/ez atav\nArgerzhadur evit diskoulmañ tabutoù\nAdtapet diwar « https://br.wikipedia.org/w/index.php?title=Wikipedia:Pennad_heñchañ&oldid=1757281 »\nKemm diwezhañ d'an 30 Gou 2017 da 11:04\nKemmoù diwezhañ degaset d'ar bajenn-mañ d'an 30 Gou 2017, da 11:04.


Marvet e oa bet milionoù a gwenan ar bloaz tremenet © Maxppp - FRANZ CHAVAROCHE\nDiffusion du vendredi 7 septembre 2018 Durée : 11min\nTrouz ha reuz.. lemet eo bet ur post skolaerez e skol bublik Plougerne. Ur fest-noz a vo aozet e Groñvel evit skoazell ar wenanerien. Hag abaoe 25 bloaz eo digor an Tara Inn e Brest.\nKartenn-skol : fulor kerent ha dilennidi Plougerne\nBanielloù Div Yezh a oa dirak prinistri an ensellerezh akademiez ar mintin-mañ. Deuet e oa manifesterien deus Plougerne evit gwelout an ensellerez. Divizet zo bet lemel ur post divyezhek 'barzh skol bublik Plougerne ar Priñs Bihan. Imoret fall ar gerent hag an dilennidi. Kant anezho oa en em vodet e toull-dor ar skol da 9 eur diouzh mintin. Pennadoù-komz gant Yannik Robin, maer Plougerne, Emmanuelle, mamm ur skoliad divyezhek, ha Patricia, skolaerez.\nUr fest-noz 'benn skoazell ar wenanerien\nAbaoe ur sizhunvezh eo difennet implijout louzeier néonicotinoides e Bro Frañs. Dre faot al louzeier-se e vefe bet lazhet milionoù a gwenan ar bloaz tremenet. Jean-Daniel Bourdonnay zo gwenaner e Groñvel. Kollet en doa en nevez-amzer paseet, an div drederenn deus e ruskennoù. Aozet e vo gantañ ur fest-noz disadorn da noz e Tregornan e Groñvel a-benn rastellat arc'hant evit ur gevredigezh difenn ar gwenan. "N'eo ket pikol gwelloc'h ar jeu abaoe ur sizhunvezh" eme Jean-Daniel Bourdonnay ha ret eo arc'hantaouiñ ar stourm.\nAbaoe 25 bloaz eo digor an Tara Inn\nMil anavezet eo an davarn-mañ e Brest.. Abaoe 25 bloaz vez degemeret riboulerien ar vro eno. Ur zihunvezhiad sonerezh, dañs ha kejadennoù a zo da gaout evit lidañ deiz ha bloaz an davarn. Savet e oa bet ur c'hard kantved zo gant an iwerzhounad Chris O'Reilly, bepred ouzh ar stur. Fiona e verc'h a genlabour gantañ.


2 Corintios 7 CCO - Jo̱baˈ fɨ́ɨˉɨ ˈnʉ́ˈˋ, - Bible Gateway\n2 Corintios 7 Chinanteco de Comaltepec (CCO)\n7 Jo̱baˈ fɨ́ɨˉɨ ˈnʉ́ˈˋ, dseaˋ rúˈˋnaaˈ i̱ ˈneáanˋn eáangˊ, e lanab lɨ́ɨˊ júuˆ quiáˈˉ Fidiéeˇ e nɨcacuøˈrˊ jneaa˜aaˈ e nijmitir˜. Jo̱ uíiˈ˜ e lajo̱b lɨ́ɨˊ e júuˆ jo̱, jo̱baˈ ˈnéˉ ˈnaamˉ yee˜naaˈ jee˜ jaléˈˋ e dseáangˈ˜ niˈléˉ fɨˊ ngúuˊ táangˋnaaˈ jo̱guɨ fɨˊ jmɨguíˋ quíˉnaaˈ, co̱ˈ lɨ́ˈˆ lɨˊ ˈnéˉ e nijáangˈ˜ yee˜naaˈ dseángˈˉ conguiaˊ fɨˊ jaguóˋ Fidiéeˇ e laco̱ˈ nijmóˆnaaˈ jmangˈˆ e guiʉ́ˉ uíiˈ˜ e jmɨˈgooˉnaaˈ dseaˋ do.\nMɨ˜ jáˈˉ calɨ́ngˉ dseaˋ Corinto júuˆ quiáˈˉ Dseaˋ Jmáangˉ\n2 Jo̱ fɨ́ɨˉguɨ́ɨ ˈnʉ́ˈˋ e nijmiˈneáangˋnaˈ jneaˈˆ e ngocángˋ óoˊnaˈ. Dsʉco̱ˈ có̱o̱ˈ˜ jí̱i̱ˈ˜ jaangˋ dseaˋ faˈ nɨcajmóˆnaaˈ e sooˋ dsiˋnaaˈ, o̱ˈguɨ mɨˊ caˈlee˜naaˈ quiáˈˉ jí̱i̱ˈ˜ jaangˋ dseaˋ, o̱ˈguɨ mɨˊ jmɨgǿøngˋnaaˈ dseaˋ cajo̱. 3 Jo̱ dsʉˈ o̱faˈ éenˊn ˈnʉ́ˈˋ có̱o̱ˈ˜ e júuˆ la, co̱ˈ lɨ́ˈˆ laco̱ˈguɨ la nɨcafɨ́ɨˉɨ ˈnʉ́ˈˋ ie˜ lamɨ˜ jéengˊguɨ do e dseángˈˉ ˈneáamˋbaaˈ ˈnʉ́ˈˋ nañiˊ song se̱e̱ˉnaaˈ o̱si nijú̱u̱ˉnaaˈ é. 4 Jo̱guɨ dseángˈˉ lají̱i̱ˈ˜ e ɨˊ dsiˋbaa, e jo̱baˈ fɨ́ɨˉɨ ˈnʉ́ˈˋ, jo̱guɨ eáamˊ iáangˋ dsiiˉ có̱o̱ˈ˜ ˈnʉ́ˈˋ. Jo̱guɨ jee˜ jaléˈˋ iihuɨ́ɨˊ e dsingɨ́ɨnˉn fɨˊ la, eáamˊ jmiˈiáangˋ dsiiˉ jo̱guɨ cuǿøˉ bíˋ ˈñiáˈˋa. 5 Jo̱ lají̱i̱ˈ˜ ie˜ lamɨ˜ cagüéˉnaaˈ fɨˊ la fɨˊ lɨ˜ se̱ˈˊ Macedonia, jaˋ mɨˊ calɨseáˋ fɨˊ quíˉnaaˈ faˈ e nɨcajmiˈíngˈˊnaaˈ cateáˋ, dsʉco̱ˈ huɨ́ɨngˊ eáangˊ cangojéeˊ quíˉnaaˈ lacaangˋ lɨ˜ ngɨˋnaaˈ uíiˈ˜ e seengˋ jaléngˈˋ i̱ ˈníˈˋ níiˉ quíˉnaaˈ lacúngˈˊ lajíngˉ lɨ˜ ngɨˋnaaˈ, jo̱guɨ e ˈgóˈˋbaaˈ cajo̱. 6 Jo̱ dsʉˈ Fidiéeˇ i̱ jmitíiˈ˜ dsíiˊ jaléngˈˋ dseaˋ i̱ lɨ́ɨngˊ fɨˈíˆ, jo̱ íbˋ dseaˋ nɨcajmitíiˈr˜ dsiˋnaaˈ uíiˈ˜ e nɨcagüéngˉ i̱ dseaˋ rúˈˋnaaˈ dseaˋ quiáˈˉ Dseaˋ Jmáangˉ i̱ siiˋ Tito. 7 Jo̱ dsʉˈ o̱ˈ jí̱i̱ˈ˜ e cagüéngˉ Tito fɨˊ la e iáangˋ dsiˋnaaˈ, co̱ˈ lajo̱b lɨ́ɨˊnaaˈ cajo̱ uíiˈ˜ e eáamˊ iáangˋ dsíiˊ i̱ Tito la dsʉco̱ˈ cajmiˈiáangˋnaˈ dsíirˊ. Jo̱guɨ cajímˈˉbɨguɨr cajo̱ e eáamˊ iing˜ ˈnʉ́ˈˋ e nimáang˜tu̱ˈ jnea˜, jo̱guɨ cajímˈˉbɨr jaléˈˋ fɨˈíˆ dsíiˊ e jmooˋnaˈ uíiˈ˜ jnea˜ jo̱guɨ cajo̱ eáamˊ guiing˜ óoˊnaˈ jnea˜. Jo̱ uíiˈ˜ e lajo̱b jmooˋnaˈ, jo̱baˈ có̱o̱ˈ˜ e jo̱ eáangˊguɨ calɨˈiáangˋ dsiiˉ.\n8 Jo̱ nañiˊ faˈ e jiˋ e casɨ́ɨnˉn quíiˉnaˈ do lamɨ˜ jéengˊguɨ cajméeˋ e calɨ́ngˉnaˈ fɨˈíˆ, jo̱ dsʉˈ jaˋ jóˈˋ dsiiˉ lana uíiˈ˜ e cajméˉe lajo̱. Jo̱ cajobˈˆ dsiiˉ dsʉˈ uíiˈ˜ e huǿømˉjiʉ cajmeeˇnaˈ fɨˈíˆ có̱o̱ˈ˜ jaléˈˋ e júuˆ e féˈˋ e fɨˊ ni˜ jiˋ do. 9 Jo̱ dsʉˈ lanaguɨ jmiˈiáamˋ dsiiˉ, dsʉˈ o̱ˈ uíiˈ˜ e calɨ́ngˉnaˈ fɨˈíˆ, co̱ˈ jmiˈiáangˋ dsiiˉ e laˈeáangˊ có̱o̱ˈ˜ e calɨ́ngˉnaˈ e fɨˈíˆ dsíiˊ dobaˈ e caquɨ́ˈˉ jíingˈ˜ yaang˜naˈ fɨˊ quiniˇ Fidiéeˇ. Dsʉco̱ˈ lɨ́ˈˆ laco̱ˈ la tɨˊ dsíiˊ Fidiéeˇ cajmeeˇnaˈ e fɨˈíˆ dsíiˊ e cangongɨ́ɨngˉnaˈ do, jo̱baˈ jneaˈˆ jaˋ eeˋ caˈlee˜naaˈ quíiˉnaˈ jí̱i̱ˈ˜ co̱o̱ˋ có̱o̱ˈ˜ e júuˆ e casíiˈ˜naaˈ ˈnʉ́ˈˋ do. 10 Dsʉco̱ˈ e lɨjiuung˜ dsíiˊ e íngˈˋ dseaˋ laco̱ˈ la tɨˊ dsíiˊ Fidiéeˇ jaˋ seˈrˊ dseeˉ mɨ˜ dsingɨ́ɨiñˉ lajo̱, dsʉˈ e jo̱ íingˆ ta˜ e laco̱ˈ niquɨ́ˈˉ jíngˈˋ yaaiñ˜ fɨˊ quiniˇ dseaˋ do, jo̱ lajo̱baˈ nileáiñˋ jee˜ jaléˈˋ dseeˉ quiáˈrˉ, jo̱ jaˋ jóˈˋ dsíirˊ jaléˈˋ e cangongɨ́ɨiñˉ do. Jo̱ dsʉˈ jaléngˈˋ dseaˋ i̱ jaˋ cuíingˋ Fidiéeˇ, mɨ˜ seˈrˊ dseeˉ dsʉˈ uíiˈ˜ e íñˈˋ jaléˈˋ fɨˈíˆ dsíiˊ, jo̱baˈ e jo̱ jmooˋ e ˈnaaiñˋ conguiaˊ có̱o̱ˈ˜ Fidiéeˇ. 11 ¡Jo̱ quie̱ˋnaˈ cuente e eáamˊ guiʉ́ˆ nɨcaˈuíingˉ quíiˉnaˈ có̱o̱ˈ˜ jaléˈˋ e fɨˈíˆ dsíiˊ e nɨcangongɨ́ɨngˉnaˈ do! Co̱ˈ nɨcaˈíingˈ˜naˈ e jo̱ lɨ́ˈˆ laco̱ˈ la tɨˊ dsíiˊ Fidiéeˇ. Dsʉco̱ˈ e jo̱ cajméeˋ e lajangˈˆ júuˆ caˈíiˋ óoˊnaˈ laco̱ˈ catɨ́ɨngˉ jo̱guɨ e cajmɨˈǿngˈˋ yaang˜naˈ, jo̱guɨ e cajmɨˈǿngˈˋnaˈ jnea˜, jo̱guɨ cajméeˋ e calɨguíingˉnaˈ uii˜ quíiˉnaˈ, jo̱guɨ cajméeˋbɨ cajo̱ e caˈíˉ føˈˊ quíiˉnaˈ. Jo̱ mɨ˜ cangɨ́ˋ jo̱, calɨˈiing˜ ˈnʉ́ˈˋ e nimáang˜tu̱ˈ jnea˜, jo̱guɨ caˈíˋ óoˊnaˈ e nicuǿˈˆnaˈ iihuɨ́ɨˊ i̱ dseaˋ i̱ caˈéeˋ dseeˉ do. Jo̱ có̱o̱ˈ˜ jaléˈˋ e nɨcajmeeˇnaˈ do nɨcajmiliing˜ yaang˜naˈ e jaˋ eeˋ caquɨ́ngˈˊnaˈ jí̱i̱ˈ˜ co̱o̱ˋ jee˜ jaléˈˋ e cangojéeˊ do. 12 Jo̱ co̱ˈ lajo̱b lɨ́ɨˊ, jo̱baˈ mɨ˜ cajmeˈˊe e jiˋ e casɨ́ɨnˉn quíiˉnaˈ do, jaˋ caˈɨ́ˋ dsiiˉ uii˜ quiáˈˉ i̱ dseaˋ i̱ caˈléeˊ do o̱ˈguɨ uii˜ quiáˈˉ i̱ dseaˋ i̱ cangongɨ́ɨngˉ gaˋ do, jo̱ dsʉˈ cajmeˈˊe e jiˋ do e lɨ́ˈˆ laco̱ˈ nilɨli˜ fɨˊ quiniˇ Fidiéeˇ jial tíiˊ guiing˜ óoˊnaˈ uíiˈ˜ quíˉnaaˈ. 13 Jo̱ uíiˈ˜ e lajo̱b jmooˋnaˈ, jo̱baˈ nɨcalɨtíiˈ˜ dsiˋnaaˈ.\nJo̱guɨ o̱ˈ có̱o̱ˈ˜ jí̱i̱ˈ˜ e jo̱ e nɨcalɨtíiˈ˜ dsiˋnaaˈ, co̱ˈ eáangˊguɨb nɨcalɨˈiáangˋ dsiˋnaaˈ dsʉˈ e nɨcagüéngˉ Tito fɨˊ la e iáangˋ dsíirˊ dsʉˈ uíiˈ˜ e nɨcacuǿøˈ˜naˈr bíˋ jo̱guɨ e nɨcaˈeeˉnaˈ guiʉ́ˉ có̱o̱ˈr˜. 14 Jo̱ nɨcafɨ́ɨbˉ jnea˜ Tito lamɨ˜ jéengˊguɨ e eáamˊ iáangˋ dsiiˉ có̱o̱ˈ˜ ˈnʉ́ˈˋ; jo̱baˈ jaˋ lɨ́ˈˆ cøøngˋ ta˜ cafɨ́ɨˉɨre lajo̱. Dsʉco̱ˈ dseángˈˉ júuˆ jábˈˉ jaléˈˋ e nɨcasíiˈ˜naaˈ ˈnʉ́ˈˋ lɨ́ˈˆ laco̱ˈguɨ jí̱i̱ˈ˜ júuˆ e nɨcasíiˈ˜naaˈ Tito cajo̱ cuaiñ˜ quiáˈˉ e eáamˊ iáangˋ dsiˋnaaˈ uii˜ quíiˆnaˈ. 15 Jo̱ lana eáangˊguɨb iáangˋ dsíiˊ Tito uii˜ quíiˆnaˈ dsʉˈ uíiˈ˜ e cajmeeˇnaˈ nʉ́ʉˈ˜naˈ júuˆ quiáˈrˉ, jo̱guɨ e guiʉ́ˉ óoˊbaˈ caˈíingˈ˜naˈre mɨ˜ caguiérˉ fɨˊ na. 16 Jo̱ jnea˜ eáamˊ iáangˋ dsiiˉ dsʉˈ uíiˈ˜ e dseángˈˉ tab˜ dsiiˉ có̱o̱ˈ˜ ˈnʉ́ˈˋ.


Oferenn an Anaon - Wikimammenn\nLe Dault, 1950 (p. 19-25)\n◄ Santel-e-skeud ha Fall-e-c’hoant Oferenn an Anaon Dienez ►\nN’en devoa poan ebet, nemet en e javed a oa kras-kras, war a lavare. Trempet mat e oa bet koulskoude. Hag heñ da youc’hal a-bouez e benn :\nDivadaoui a ra Job neuze. Gant aon da veza gwelet gant ar speredou, e ra eur bedenn d’e baeron, hag heñ didrouz da vont er-maez. War an treuzou emañ. Sellout a ra c’hoaz. E-harz an aoter ez eus eur beleg gwisket e du e-giz evit lavarout oferenn an Anaon.\nPeurlavaret e gomzou, setu gantañ eur sae wenn, gwennoc’h eget an erc’h. Sklerijenn a sav eus e zaouarn sakr e-giz horzennou-tan ; war e benn ez eus eur c’helc’h lugernus ; stag ouz e c’houriz, glas evel hon turban, eul lilienn c’hlan ha kaer, war e skoaz eur vantell ker skedus ma seblant graet gant eun tamm eus an heol. Hag holl e kanont kerkent kanaouenn al levenez da veza bet tennet eus o harlu. Hag e pignont da Di Jezuz war eur goabrenn splann.\nJob, alvaonet, a zo kouezet, e dal war an douar. Pa sav ne wel netra ken. Ha goulenn a ra ouz Doue mont d’e gavout ivez.\nAdalek an deiz-se ne evas ken nemet dour sklaer ; ha tri miz goude, an aotrou person a gase korf e gloc’her d’ar vered. E ene a on aet d’ar Baradoz.\nKroaz ar Vretoned :\ndu, kerzu 1903 ha genver 1904 ;\nAr Vro : du ha kerzu 1910.\nAdtapet diwar « https://br.wikisource.org/w/index.php?title=Oferenn_an_Anaon&oldid=149594 »\nDernière modification le 6 C'hwe 2019, à 15:23\nKemmoù diwezhañ degaset d'ar bajenn-mañ d'an 6 C'hwe 2019, da 15:23.


Ur skrivagner saoz eo Nick Hornby, ganet e 1957. Anavezet eo e romantoù “High Fidelity” hag “About a Boy” hag e emvuhezskrid “Fever Pitch”, ma kont e garantez ouzh ar vell-droad. Alies mat e vez tud sorc'hennet pe dibal en e levrioù.\nGanet e oa e Redhill, Surrey, Bro-Saoz d’ar 17 a viz Ebrel 1957. Pa oa 11 vloaz e oa dizimezet e dud. Dimezet eo bet div wech. Ur mab (ganet e 1992) hag a zo taget gant an “aotism” en deus bet gant e wreg kentañ, ha daou vab (ganet e 2003 ha 2005) gant ar broduerez Amanda Posey, e eil gwreg.\nE 1992 en deus embannet e emvuhezadur anvet “Fever Pitch” ma tispleg e zarempred trelatet gant ar skipailh mell-droad “Arsenal Football Club”. Bet en doa ar priz William Hill Sports Book Of The Year (“Levr-sport Ar Bloaz“) gant al levr-se. Goude-se en deus kroget Hornby da skrivañ pennadoù e-barzh kazetennoù Sunday Times, Time Out ha Times Literary Supplement. Skrivet en deus ivez barnadennoù sonerezh e-barzh New Yorker. E 1995 en deus embannet e romant kentañ, High Fidelity, hag a zo brudet-tre. Ur film a oa bet graet diwar-benn al levr-se e 2000 gant Stephen Frears gant John Cusack e roll ar pennc’hoarier. Bet en deus Nick Hornby ur bern prizioù evit e romantoù hag evit e oberennoù all.\nPouezus-bras eo ar sonerezh e buhez Nick Hornby. Ul lod bras eus e levrioù zo liammet gant ar sonerezh en ur mod. Penndanvez e romant kentañ (High Fidelity) hag hini diwezhañ betek bremañ (Juliet, Naked) eo ar sonerezh ha tud dedennet-bras (pe kentoc’h re vras) gantañ. Darempredoù gant bed ar sonerezh en deus Nick Hornby e-unan ivez. Kenlabourat a ra gant strollad rock “Marah”. Graet en deus tro ar bed gant ar strollad-se o lenn e skridoù diwar-benn ar sonerezh e-pad ar sonadegoù.\n(2003) 31 Songs ISBN 0-14-101340-0 (Embannet ivez dindan an anv Songbook e Stadoù Unanet, ISBN 1-57-322356-5)\nFilmoù savet diwar-benn e levrioù\n1997 Fever Pitch — sevenet gant David Evans; senario gant Nick Hornby\n2000 High Fidelity — sevenet gant Stephen Frears\n2002 About a Boy — sevenet gant Chris and Paul Weitz\n2005 Fever Pitch — sevenet gant Bobby and Peter Farrelly\n2009 An Education — sevenet gant Lone Scherfig, senario gant Nick Hornby\nAdtapet diwar « https://br.wikipedia.org/w/index.php?title=Nick_Hornby&oldid=1820149 »


Eil levr - Chap. X. - Wikimammenn\nEil levr - Chap. X.\nVictor Guilmer, 1836 (p. 153-155)\n◄ Dispositionou e pere e tleomp beza e qever ar poaniou a bere e zomp gourdrouzet. Penaus e tle en em comporti un ene, e pe santimanchou e tle beza pa zalc'h Doue en he andret eure gomportamant incomprenabl. Eus a sourci ar Brovidanç en andret an dud just. ►\nPenaus e tle en em comporti un ene, e pe santimanchou e tle beza pa zalc’h Doue en he andret eur comportamant incomprenabl.\nDoue a rо da c’houzout en un instant da Vari, dre voyen Joseph pehini a so bet instruet gant un eal, penaus e renq savetei Jesus dioc’h furol Herodes, ha partial evit ar vro eus an Egypt.\nMæs Doue ha n’en deus-èn qet, en e ollc’halloud, eur voyen da chench calon ar prinç-se ? Ha ne qet indign a un Doue tec’het dirac un den marvel ?\nDoue ha ne all-èn qet nevezi e faveur Jesus, ar burzud eus ar gouliou a bere e scoas guech-all an Egyptianet evit savetei an Israëlitet, e bobl, hac ho zenna eus ar vro-se ?\nAh ! Mari ne glasq qet compren dessinou Doue er gomportamant a zalc’h en e andret.\nBolonteziou Doue a verit ive hor soumission, pe e comprennimp, pe ne gomprennimp qet ar ræson anezo.\nMari hac hi a gavo pe a dra da chom beo, epad eur veach hir, e creis an dezertchou, pell dioc’h pep ty hac er vro estranjour-se e pehini e c’hasser ?\nMari ne examin qet an traou-se. Ar memes Doue pehini en deus great rei urs dezi da bardial, a so puissant aoualc’h evit ober dezi caout peadra da veva, petra benac n’er c’hompren qet.\nMari ha c’hi a chomo atao en Egypt ? N’er c’houlen qet : distreï a rar pa royo Doue dezi da anaout an amser e pehini e tle distrei.\nHас e rofe Doue dezi ursou c’hoas incomprenaploc’h, he ene se golfe netra eus e pheoc’h.\nA betra e c’halfe beza chagrinet un ene pehini a sonch eo Doue he c’hundu ?\nHa beza e zeus eur brotection assuroc’h eguet hini ar brovidanç ?\nOrdren a rit din, ô va Doue ! bale dre henchou pere ne anavezan qet. Aoual’h eo : ho polontes a zalc’h lec’h din a sclêrigen hac a ræson. Ne ouzon pelec’h e zan ; mæs assur oun penaus, m’ar en em læsan da veza cunduet dre zorn un Doue, ar furnes memes, ne rin qet a faus camejou.\nDaoust ma ven en devaligen, e valean gant assuranç, abalamour ma zon certen n’em abandonot qet.\nAh ! petra servichfe din va sclêrigen va-unan en un hent pehini a zigorit din oc’h-unan, ha pehini a ordrenit din da heulia evel pa ven dall, ha dre oboissanç deoc’h ?\nAzalec ma zon sur oc’h eus parlantet, e tlean bale eb en em chelaou va-unan.\nEn em abandoni a rêr tout-a-fæt etre daouarn un den sur, prudant bac habil ; hac em befe un difizianç e Doue ar furnes eternel, pehini am c’hundu bepret, n’eus forç petra erru ganen ?\nHo providanç en em blich alies о vont d’an termen en em bropos, dre voyenou pere a seblant control. Evel-se eta, peguen estonabl benac e ve ho tessinou varnon, me en em gontant d’ho adori.\nC’hui a ell ober muioc’h eguet na ellan compren. N’eus forç eta, ô va Doue ! petra vezo ordrenet din eus ho pers, pa vouezin e vezo eus ho pers, evel ma zeo pa ves commandet din un dra benac gant va phastor, va c’honfessour ; me en em soumetto, eb ræsoni, d’an urzou eus ho providanç, ha pa na oufen qet petra a dlefe erruout goude-se.\nSur e zoan penaus, e pep tra, em bezo affer oc’h un Doue pehini a so infinimant mad. An dra-se a yoa aoualc’h evit lacât Mari ha Joseph da dec’het en Egypt, eb goulen ræeon ebet.\nO va ene ! imitomp c’hoas, var ar poënt-ma, hor mam guêr.\nAdtapet diwar « https://br.wikisource.org/w/index.php?title=Eil_levr_-_Chap._X.&oldid=113183 »\nKemm diwezhañ d'an 30 Kzu 2017 da 21:25\nKemmoù diwezhañ degaset d'ar bajenn-mañ d'an 30 Kzu 2017, da 21:25.


Stal bzh: ul lec’hienn evit ar brezhoneg en ekonomiezh!\nCommuniqué de presse de Mignoned ar brezhoneg\nPorte-parole: Kevredigezh Mignoned ar brezhoneg\nPublié le 26/04/19 10:28 -- mis à jour le 26/04/19 10:28\nUl lec’hienn internet nevez a zo war ziorren evit renabliñ an embregerezhioù a ra gant ar brezhoneg. Un ostilh e vo evit kavout embregerezhioù, kevredigezhioù ha strollegezhioù hag a ginnig servijoù e brezhoneg, kement hag evit lakaat war wel intruduoù an dud a-vicher evit ar yezh. Gant ar gevredigezh Mignoned ar brezhoneg eo e vez douget ar raktres abaoe 2017.\nDaoust ma ‘z eo bihan bed ar brezhoneg, n’eo ket anat atav gouzout ez eus embregerezhioù hag a ginnig o servijoù e brezhoneg tro-dro deomp. Kavout ur preti, un artizan, ul labourer-douar hag a ra gant ar brezhoneg, setu pal Stal.bzh. Un arload a vo kinniget ivez evit ma vo aes an ostilh da implij war kement benveg, poellgomzer pe tablezenn.\nMeur a live brezhoneg\nE meur a zoare ez eus tu ober gant ar brezhoneg evel-just. D’ul live arouezel, gant anvioù produioù e brezhoneg, pe o souten ur gevredigezh lec’hel, dre skrid, dre gomz pe en ur ober gant ar yezh evit mont en-dro an embregerezh. Resisaet e vo kement-se war al lec’hienn gant an embregerezhioù o-unan. D’ar Sadorn 8 a viz Even e vo lañset ez-ofisiel al lec’hienn da vat e Langoned, da vare Gouel Broadel ar brezhoneg.\nEnlinenn emañ rak-lec’hienn Stal.bzh: dija. Mod-se e c’hell an dud a-vicher krouiñ ur gont hag enskrivañ o embregerezh. Pedat ‘z eus bet ouzhpenn 1 000 embregerezh o deus ul liamm gant ar brezhoneg da lakaat o anv. Kant embregerezh o deus krouet ur gont dija. A-bep seurt micherioù a vo kavet: grafourien, labourerien-douar, levrdioù, tredanerien, arzourien…\nHarpet e vez ar gevredigezh Mignoned ar brezhoneg gant Unvaniezh Europa evit ar raktres Stal.bzh, dre ar programm FEDER . Mod-se e vez arc’hantaouet 50% eus an dispignoù. Met n’eo ket trawalc’h evit kas ar raktres da benn. Setu perak e vez lañset hiziv ur c’houlzad arc’hantaouiñ a-stroll dre al lec’hienn Kengo! Tizhout 5 000 € eo ar pal kentañ, evit ma vo tu lañsañ al lec’hienn Stal.bzh d’an 8 a viz Even. Ma vo tizhet ar pal-se e vo klasket rastellat 10 000€ evit an arload Stal.bzh ivez, evit ma c’hello pep hini kavout en un doare aes gant ur poellgomzer stalioù a ra gant ar brezhoneg tro-dro dezhañ!\nAr pal zo dont a-benn da lañsañ Stal.bzh d'an 8 a viz Even, e-pad Gouel Broadel ar Brezhoneg:\nEvit harpañ Stal.bzh:\nMignoned ar Brezhoneg 3 straed al lezenn 56000 Gwened www.mignoned.bzh contact@mignoned.bzh 06 11 70 65 92\nVoir son mur | Voir sa page Facebook


Région_Bretagne - Lannegi Monteneg labelaet 7vet Tachenn dibar eus Breizh\nAlignement des Pierres Droites DR\nNepell diouzh koadeg hollvrudet Pempont e kaver war un dro e lannegi Monteneg ur mirva dibar evit ar vevliesseurted (382 spesad plant ha spesadoù loened liesseurt-tre) hag un hollad arkeologel pinvidik meurbet (420 unvloc’h steudadoù ar Mein-sonnha nouspet meurvaen bet renablet). Gant ar glad dibar-se ez eus soñjetd’ar Rannvro e oa mat o rummañ evel mirva natur rannvroel, ar pezh a oa bet graet e Mezheven tremenet. Deuet int eta da vezañ ar 7vet « Tachenn dibar eus Breizh ». A-drugarez d’al label-se ez eur sur e vo gwarezet al lec’hiad dibar-se a 125 ha, liesliv e zremmvro. Rannvro Breizh a zegaso ivez he skoazell deknikel hag arc’hant d’ar gevredigezh « al Lannegi » a ver an dachenn ha d’he daou berc’henn ha daou-ugent evit kas da benn oberoù gwareziñ ha kizidikaat. Ambroug a raio ivez al luskoù diorren lec’hel nevez kaset war-raok e darempred gant strollegezhioù an tiriad-se (kumun Monteneg, kumuniezh-kumunioù bro Gwern-Porc’hed ha Departamant ar Mor-Bihan).\nPolitikerezh an endro\nPlaquette Landes de Monteneuf 2.69 MB\nPublié le Tuesday, October 15, 2013


Région_Bretagne - Tost klok eo kartenn ar broioù evit an douristed !\nTost klok eo kartenn ar broioù evit an douristed !\nUl labour enklask zo bet renet gant ar Rannvro e-touez ar vakañserien a zeu da Vreizh evit lakaat war-wel un dek lec’h bennak anavezet mat gant an douristed : "Breselien", "Mor Bihan Gwened"... Pa zalc’her kont eus ar broioù-se e saver ur gartenn eus Breizh ha ne glot ket he harzoù gant ar re velestradurel. Grit anaoudegezh ganto war-bouez ar gartenn hag ar skeudennoù !\nYannick Legal - CRTB\nAnavezet gwelloc’h eo « Breselien » eget « Koad Pempont » gant an douristed. Pa oar an dra-se he deus divizet ar Rannvro sevel ur gartenn eus ar broioù evit an douristed, da lavaret eo eus an takadoù pennañ darempredet gant ar vakañserien bet goulennataet war an danvez-se gant Arsellva rannvroel an touristerezh.\n10 korn-bro kempoell zo bet lakaet war-wel e fin an divizoù. Bevennoù an diazadoù darempredet gant an douristed ne glotont ket gant an harzoù melestradurel. Ha setu just a-walc’h pal ar broioù evit an douristed : kinnig un doare nevez da aozañ an touristerezh e Breizh, diazezet war boazioù ar weladennerien. Goude-se eo bet galvet an obererien eus ar memes Bro da genlabourat evit kinnig chomadennoù berr ha formulennoù graet-ha-tout diouzh ezhommoù an douristed.\nSifroù pennañ an touristerezh e Breizh\nAr bedervet rannvo eus Frañs a-fet niver an douristed eo Breizh hag ar rannvro anavezetañ eo ivez. An hini gentañ eo ivez war dachenn ar moraerezh hag ar c’hoarioù-dour.\n9 milion a weladennerien ar bloaz,\n93 milion a nozvezhioù tremenet er vro,\n66 000 a implijoù ar bloaz well-wazh, tost da 75 000 en uhelamzer (8% eus produadur diabarzh kriz Breizh),\n876 a letioù gant 50 600 a weleoù\n738 a dachennoù-kampiñ rummet, da lavaret eo 272 000 a blasoù\nAr broioù evit an douristed\nBreizh Liger Meurvor\nBreizh Liger Meurvor zo bro an dour ha kalz a berzhioù mat he deus : en arvor ar meurvor atlantel, kêrioù kouronkañ brudet, porzhioù-pesketa buhezek, Sant-Nazer hag he mordreizherioù... Hag en douaroù, ur c’heinvro gant stêrioù, kanolioù ha geunioù ; ur bed drezañ e-unan a zedenn muioc’h-mui a weladennerien. Ar vro-se zo ivez un doare « kreisteiz Breizh », heoliek ha diskuizhus, ma c’hall an dud pleustriñ an holl obererezhioù dour hag ober a bep seurt baleadennoù.$\nSu Breizh – Mor Bihan\nSu Breizh – Mor Bihan he deus kalz a berzhioù mat, en o zouez Mor Bihan Gwened, ken stank ennañ ar gweledvaoù espar etre douar ha mor, hag a zo bet roet dezhañ al label « Park natur rannvroel » nevez zo, ur glad henoniezh brudet er bed a-bezh, ur bern abadennoù hag obererezhioù stag ouzh ar mor, hag ul lañs sevenadurel splann.\nSant-Maloù - Bae Menez-Mikael-ar-Mor\nAn holl a oar petra eo Menez-Mikael-ar-Mor. Hep mar ebet ez eo unan eus baeoù kaerañ ar bed, ha lakaet eo war roll glad bedel an UNESCO abaoe 1979. Menez-Mikael-ar-Mor zo unan eus lec’hioù Frañs a vez gweladennet ar muiañ gant an douristed, hag anavezet mat eo ivez mareoù bras Sant-Maloù... Anat eo e vez dedennet an dud gant ar bae hag ar gêr-greñv a zo lec’hioù priziet-kaer dija ha ma vez graet brav d’an douristed.\nMojennoù Arzhur, glad, natur, sioulder... N’eo ket dre zegouezh ma oa "aet ar maout" gant bro Breselien– a-ramp war tri departamant – er penn-kentañ. E spered ar weladennerien ez a d’ober un unanenn, un douar mojennoù ijinet a-raok bezañ gweladennet, un tamm dizro ha war un dro aes mont di, dre ma n’emañ ket pell diouzh diazad Roazhon.\nKalz a berzhioù mat he deus Bro-Gerne evit dedennañ ar weladennerien. Priziet e vez kenkoulz abalamour d’ar bern lec’hioù dibar a zo eno (Beg ar Raz, Kemper, ar Gêr Gloz e Konk-Kerne, Enez-Sun, inizi Glenan,Pont-Aven, Lokorn ha kement zo) hag abalamour d’he buhezegezh sevenadurel ha d’ar boued.\nBrest Douaroù ar Meurvor\nKalz a berzhioù mat he deus Bro Brest : dremmvroioù espar ha danvezioù naturel souezhus, kalz lec’hioù dudi ha da weladenniñ, un darempred kreñv gant ar mor, gant ur sevenadur hag ur glad-mor pouezus ha ur plas bras evit ar moraerezh...\nMenez Are, koad an Uhelgoad, lenn Gwerledan, ar ganol eus Naoned da Vrest... Kalz a lec’hiennoù ha dremmvroioù dibar zo er vro-se a zo a-ramp war dri departamant ivez. Kavell ar festoù-noz eo « Kalon Breizh » hag eno e vez aozet ur bern abadennoù sevenadurel evel festival an Erer kozh, Kêrioù ar glad...\nAod ar Vein Ruz – Bae Montroulez\nBro Aod ar Vein Ruz – Bae Montroulez en em astenn a gornôg da reter, eus Bro-Leon da zouaroù an Arvor, gant Bro-Dreger a-bezh, eus Montroulez da c’hourenez Lezardrev. Diseurt eo ar vro, gant lec’hiennoù brudet-bras, ur glad naturel espar, un hêrezh sevenadurel dedennus ha dremmvroioù dibar en arvor hag en argoad.\nBae Sant-Brieg – Pempoull – ar C’haboù\nKêrioù kouronkañ brudet (Sant-Ke-Porzh-Olued, Pleneg-Nantraezh...), ur pol kêrioù ouzhpenn 100 000 annezad ennañ, lec’hioù labelaet Kêrioù bihan neuziet-kaer, lec’hiennoù ha dremmvroioù espar, gwarezet hag aes mont dezho, kalz a abadennoù sevenadurel a-hed ar bloaz, ur glad mor pinvidik-kenañ : stank eo perzhioù mat ar vro-se ! Aes e oa mont di dija, met aesoc’h e vo c’hoazh a-raok pell pa vo savet al linenn tizh bras hag an aveadurioù tro-ha-tro. Ganti e vo Sant-Brieg war-hed 40 munut diouzh Roazhon ha 2e10 diouzh Pariz.\nRoazhon ha dorioù Breizh\nKavell sevenadur ar vro c’halloù eo bro Roazhon ha dorioù Breizh, ma kej ar glad sevenadurel hag ar glad naturel, lañs an arzoù ha baleadennoù er glasvez. Un nor d’al ledenez a-bezh eo kêr-benn Breizh, hag a-benn nebeut e vo liammet ouzh Pariz dre al linenn tizh bras, evit mont da vakañsiñ da Vreizh dindan 1 eurvezh hanter !\nInizi Breizh a yelo d’ober an 11 vet bro.\nSkeudennoù eus ar broioù evit an douristed\nQuimper - Cornouailles - Clohars-Carnoet, port de Doelan au lever du jour (Emmanuel Berthier)\nBrocéliande - Un randonneur au Val sans retour dans la forêt de Brocéliande (Emmanuel Berthier)\nBretagne sud - Golfe du Morbihan - Les îles du Ponant (Xavier Dubois)\nRennes et les portes de Bretagne - Vue sur le château de Fougères (Yannick Le Gal)\nBrest Terres Océanes - La pointe Saint-Matthieu (Pierre Torset)\nBaie de Saint-Brieuc - Paimpol - Les Caps - Moulin du Birlot, île de Bréhat (Xavier Dubois)\nSaint-Malo - Baie du Mont-Saint-Michel - La Rue du Jerzual, à Dinan (Emmanuel Berthier)\nLa côte de granit rose - baie de Morlaix - Trebeurden, ile Molène et phare du Four depuis l'ile Milliau (Emmanuel Berthier)\nCoeur de Bretagne - Kalon Breizh - La chapelle Sainte-Barbe, montée de l'escalier monumental (Alexandre Lamoureux)\nBretagne Loire Océan - Marais salant (Emmanuel Berthier)\nLes Destinations touristiques sur le site du comité régional du tourisme\nPublié le Thursday, April 2, 2015


agora ? | ur blog eo …\nPublié le 16/03/2015 par Yann-Ber\nPenaos e c’hellfe un den divizout e-unan war ar pezh a zo kaer, mat ?\nDiaes eo nac’h d’un den kemer ar gomz en ur veilhadeg, kanañ ur ganaouenn pe seniñ un notennoù bennak da skouer. Ar beilhadegoù zo graet d’ an dud kemer perzh.\nReizh eo e tivizfe un embanner pezh a fell dezhañ embann, marteze. Gwelloc’h e vefe d’ ur stroll tud breutaat war an danvez avat. A hent all ne vo nemet diviz tidek un den a c’hell bezañ levezonet gant a bep seurt darvoudoù n’o deus netra da welout gant danvez ar skridoù, ha dispis ha strizh e chomo an dremmwel.\nBresk e kavan ur bern traoù kinniget er beilhadegoù. Dre vras n’eo ket ar berzhiaded emdarzhek a ra kudenn, hogen kinnigoù tud a venn bezañ sorbiennourion pa n’int nemet tud o poaniañ, tud a gav dezho ez eo a-walc’h o emdarzhegezh da reiñ talvoudegezh d’o labour pa ne reont nemet drevezañ pezh a gredont bezañ ur sorbiennour.\nZoken gant an hir a amzer em eus labouret war ar c’hoariva, ar c’horoll, ar sonerezh hag ar sorbiennañ, ne gredfen ket bezañ an hini a ziviz e-unan war ar pezh a zo mat.\nMar befe eus ur stroll, eus ur poellgor, da brederiañ war ar pezh a zo kinniget gant an dud er beilhadegoù, aze e kredfen reiñ va ali, e-touez selladoù ar re-all, ha soliañ an dezrann a rafen. Pinvidigezh an holl e vefe.\nRe laosk eo ar vuhez kevredigezhel hiziv evit ma vefe alioù an dud ouzhpenn eztaol hiniennel ha digenvez, diwar c’horre, a heklev ouzh alioù ha furmoù ledet gant arvest meur ar mediaoù, eleze un adsked da lazioù un nebeut tud, izel o stuziadur ha bras o galloud kalvezel.\nVa alioù a chomo diwar c’horre betek ma vo amparet ur stroll dezhañ un amkan bennak.\nPezh a gaver amañ war internet n’eo ket eztaol evit gwir, dezrann, labour, studi, hogen flapach, difreterezh.


Breizh-Veur - Wikipedia\nEmañ Breizh-Veur etre Iwerzhon ha douar-bras Europa.\nBreizh-Veur (gouezeleg Skos: Breatainn Mhòr, kembraeg: Prydain Fawr, kerneveureg: Breten Veur, saozneg Great Britain, skoteg Greet Breetain) zo un enezenn eus Europa ar gwalarn. An hini vrasañ eo e-touez inizi Europa, hag an navet e-touez an holl inizi ar bed gant 229 335 km² enni. Gant 60 milion a annezidi e 2009 ez eo Breizh-Veur an trede enezenn er bed e-keñver ar boblañs, goude Java ha Honshu. Tro-dro d'an enez ez eus ur bern inizi bihan pe vras, da skouer Iwerzhon er c'hornôg hag Enez-Vanav etrezo.\nPa weler an traoù ent-politikel e vez staget outi an inizi nes (Môn, Inizi Gall, Wight...) hag ez a d'ober un hollad anvet "Breizh-Veur" ivez. Meur a vro a gaver enni: Bro-Saoz, Kembre ha Bro-Skos hag o c'hêrioù-penn: Londrez, Kerdiz ha Dinedin. Asambles gant Hanternoz Iwerzhon ez a d'ober ur stad anvet Rouantelezh Unanet Breizh-Veur ha Norzhiwerzhon pe, berroc'h, ar Rouantelezh Unanet, krouet e 1707 gant unvaniezh Bro-Saoz ha Bro-Skos evit ober Rouantelezh Breizh-Veur hag e 1801 gant stagadenn Iwerzhon ouzh ar Rouantelezh. E 1921 eo deuet al lodenn vrasañ eus Iwerzhon dizalc'h, ar pezh a ro ar stad a zo anavezet bremañ.\nE Bro-Skos emañ menez uhelañ Breizh-Veur, ar Beinn Nibheis (Ben Nevis) (1 343 m); hag e Kembre hag e Bro-Saoz e red dourioù ar stêr hirañ, ar Severn (336 km; Hafren e kembraeg).\n3 Ekonomiezh Breizh-Veur etre 1850-1920\n3.1 Ur c'halloud greantel liammet ouzh un impalaeriezh trevadennel\n3.2 Ur bennadurezh arc'hantel\n3.3 An eskemm-frank\n3.4 Ur sked etrevroadel\n3.5 Ar bevennoù\nMeneg kentañ an enez a vez kavet e-barzh labour Aristoteles, Diwar-benn an Hollved, e-lec'h ma lâr : "Div enezenn vras a zo ennañ, an Inizi Predenek, Albion hag Ierne". Meneget eo bet e-pad pell an anv Preden evit komz diwar-benn ar strollad inizi pa veze implijet Albion evit Breizh-Veur.\nAnv kentañ an enez a oa neuze Albion (Ἀλβίων) pe insula Albionum. Dont a ra an anv pe eus al latin albus a dalv "gwenn" (o kaout soñj eus tornaodoù Dover) pe eus "enezenn an Albiones meneget gant Pytheas. Gallout a reer tostaat an anv eus anv gouezelek Bro-Skos, Alba, a zo kar ouzh hini ar menezioù Alp(où).\nEn latin e vez lavaret Britannia major, enebet ouzh Britannia minor, Breizh ar Vretoned hiriv;\nEn saozneg e vez lavaret Britain, diwar ar ger latin Britannia;\neus Enez-Vreizh e vez graet Celtic Britain, Roman Britain, pe Medieval Britain, hervez ar mareadoù.\nEn galleg e vez lavaret Grande-Bretagne eus Enez Vreizh.\nE kembraeg e vez lavaret Prydain, a zo bet amprestet d'ober Preden e brezhoneg, d'ober anv eus Breizh-Veur, ha diwar-se\nYnys Brydain eus Enez Vreizh, er ster istorel a roer e brezhoneg,\nYnysoedd Prydain eus an inizi anvet Brish Isles e saozneg, da lavarout eo Iwerzhon hag an inizi tro-dro koulz hag all.\nEkonomiezh Breizh-Veur etre 1850-1920[kemmañ | kemmañ ar vammenn]\nAdalek an 19vet kantved e voe kensakret galloud Europa war ar bed ha dreist-holl hini Breizh-Veur diwar astenn he zrevadennoù hag a anavezas ur bedeladur gentañ e fin en 19vet kantved. Ar bedeladur ekonomikel a anavezomp hiziv a oa kroget : argerzh kresk ha diorren ar redoù eskemm a-bep-seurt eo.\nUr c'halloud greantel liammet ouzh un impalaeriezh trevadennel[kemmañ | kemmañ ar vammenn]\nE Breizh-Veur e voe ganet ar c'hentañ kemmdro greantel hag e 1850 he doa lañs war he c'hevezherien. E 1870 e oa he froduadur glaou peder gwech pouezusoc'h evit hini Alamagn hag hini an houarn (>55%) a oa peder gwech brasoc'h evit hini SUA. Ekonomiezh Breiz-Veur a oa an hini bennañ : a-drugarez d'an hentoù-houarn e teuas a-benn da gemer he c'hreñv war dachenn an industriezh. 40 % eus al liammoù hentoù-houarn bedel a oa perc'hennet ganti e 1850. Koumananti a reas ivez ur rouedad eskemm bedel (hentoù morel, kanol Suez, funoù telegrafek is-morel).\nEr memes mare e kreñvaas pennadurezh Breizh-Veur a-drugarez d'he impalaeriezh trevadennel a voe startaet en eil hanterenn an 19vet kantved. An impalaeriezh trevadennel vrasañ e oa hag a zegase danvezioù ha produioù a vage arf c'hresk ekonomikel hag ar c'hemmdro industriel. En he vleuñvenn, an impalaeriezh trevadennel-se a en em lede war ur c'hard eus gorread ar bed ha muioc'h evit 450 million a annezidi a veve enni. An trevadennoù-se a veze kavet war an holl gevandirioù a save un impalaeriezh 'lec'h ma ne guzhe ket an Heol hag a gemeras perzh e-barzh trec'h kenwerzhel ar vro.\nProfitañ a reas kalz ar vro eus al lañs teknologel evit esporzhiañ he froduioù. Evel-se e lakeas ar vag dre aezhenn da c'hounid kalz a amzer war-vor ha da strishaat al liammoù etre an impalaeriezh hag ar vroadoù all : ezhomm e oa eus peder da c'hwec'h sizhunvezh evit treuziñ ar meurvor Atlantel e 1830 ha dek devezh hepken e 1880. E 1900 e oa ar Rouantelezh-Unanet an esporzherez marc'hadourezhioù pennañ gant 14,6 % eus an esporzhioù hag an enporzherezh pennañ ivez gant 21,4 % eus an enporzhiadennoù. Pouezañ a rae neuze 1/5 eus ar c'henwerzh bedel.\nUr bennadurezh arc'hantel[kemmañ | kemmañ ar vammenn]\nDindan renad ar rouanez Victoria (1837-1901) e oa Breizh-Veur mestrez war ar bed e-keñver an arc'hant hag e save norm ar sistem moneizel etrevroadel. Al lur sterling a oa moneiz dave an eskemmoù. Ar City, kreiz arc'hantel Londrez, a deuas da vezañ an hini bouezusañ evit kement treuzvarc'had. Boursez Londrez eo a save merkezennoù al lodenn vrasañ eus an danvezioù kentañ daoust da gevezerezh Chicago. Er redadeg-se e oa a-bouez an impalaeriezh trevadennel rak 40 % eus postiñ arc'hant ar vro e talveze e penn-kentañ an 20 vet kantved.\nAn eskemm-frank[kemmañ | kemmañ ar vammenn]\nAr mare-se a oa liammet strizh ouzh diorren fonnus ar c'henwerzh etrevroadel. Broudet e voe adalek 1846 gant sistem an eskemm-frank a oa bet termenet en 18vet kantved gant en ekonomour skosad Adam Smith. Evitañ, an nebeutañ e kemer perzh ar Stad er vuhez ekonomikel dre al lezennoù, ar yac'hañ eo an ekonomiezh. Al liammoù ekonomikel-se ne voent ket aozet en implaeriezh hepken, meur a emglev marc'hadourel a rene an eskemm-frank-se a voe staliet er vroioù latino-amerikan, Turkia, Maroko ha Japan. E fin an 19vet kantved, tro-dro 60 % eus ar c'henwerzh breizhveuriat a veze graet gant broioù kevredet en-diavaez eus Europa.\nUr sked etrevroadel[kemmañ | kemmañ ar vammenn]\nUr vegalopolenn e oa Londrez dija gant he 5 million a annezidi hag a chomas kêr pobletañ ar bed betek 1925. Ur porzh bras ha digor war ar bed e oa hini Londrez. Kotoñs ha spisoù eus Indez, kafe, kakao, sukr o tont eus amerika, aour, diamantoù o tont eus Afrika... Arouez ar vodernelezh e oa ivez gant ar Crystal palace da skouer, ar Metro ha degemer a reas an diskouezadeg hollvedel e 1851.\nAr bevennoù[kemmañ | kemmañ ar vammenn]\nDiaesoc'h e teuas an traoù da vezañ evit Breizh-Veur adalek en eil kemmdro greantel (1880-1960) a zegasas danvezioù nevez, ar petrol an hini bennañ. Kevezerezh a deuas war-wel neuze gant Alamagn hag SUA dreist-holl. Ar c'hentañ brezel bed a harzas kresk ekonomikel Breizh-Veur.\n↑ Hervez sifroù ofisiel gouarnamant ar Rouantelezh Unanet , e oa, e 2001, 57 103 927 a annezidi e Breizh-Veur (Bro-Saoz 49 138 831; Bro-Skos 5 062 01 ; ha Kembre 2 903 085).\n↑ Kernev-Veur a vez sellet outi evel ur vro distag diouzh Bro-Saoz gant Kerneveuriz alies, met ent-ofisiel n'he deus tamm anaoudegezh disparti ofisiel ebet.\nAdtapet diwar « https://br.wikipedia.org/w/index.php?title=Breizh-Veur&oldid=1962880 »


Journal de Renaud Camus, vendredi 9 mai 2014\ncréée le samedi 10 mai 2014, 18 h 24\nmodifiée le samedi 10 mai 2014, 19 h 05Vendredi 9 mai 2014, minuit et demi. Pierre Jourde, il y a de cela plusieurs mois déjà, m’a invité à un colloque en ~~~~~ ~~~~ ~~’~~~~~~~~~~~~. ~~’~~~~~~~~~~~~-~~-~~~, ~~~~~~ ~~~ ~~~~~~ ? ~~’~~~~~~~~~~~~-~~~ ? ~~’~~~ ~~~~~~~~~ ~~~ ~~~~ ~~ ~~~~~~~~~ à cette question. ~~~ ~~~ ~~~~~~~ ~~~~ ~~’~~~ ~~~~~~~~~ ~~ ~~~~~ non, ~~~ ~~~~~ oui, ~~~ ~~~~~ non ~~~ ~~~~~~~~, ~~~ ~~~~~~~~~~~ oui.\nCe ~~~~~, ~~~~ ~~~~~~~~~~, ~~~ ~~~~~ ~~~~~~~~~~ ~~~~~ des accents de ~~~~~~~~~ ~~~ ~~~~~~~~~~ ~~~~ ~~~~~ ~~~~~~~~~~~~ ~~~~ ~~~~~~~~ ~~~~~~~ ~~ ~~~~~~~ ~~~ ~~~~~~~~~~. ~~~ ~~’~~~~~~~~~ ~~~ ~~~~~ ~~~~~~~~ ~~~ ~~~~~~~ ~~~~, ~~~~~~~ ~~’~~~~~~~~, ~~~ ~~~~~~, ~~~~ ~~~~~~~~ attiré vers eux, ~~ ~~~~~~~~ ~~~~ ~~~~~~~~ ~~~~~~~~, ~~~ ~~~~~~ ~~~ ~~~~~~~~~~-~~~~~ ~~~~, ~~~~~ ~~’~~~~~~~~~~ ~~~ ~~~ ~~~~~~~~~, ~~~~~~~~~~~ ~~’~~~ ~~~~ ~~~~~, ~~~ ~~~~~ ~~~’~~~ ~~~~~~~ ; ~~~~~ ~~~~~~~~~~~ ~~~~ ~~~~~~~~ jugé plus judicieux, ~~~~~ ~~~~ ~~ ~~~~ ~~~~~~, ~~~ ~~~ ~~~~~~~~~ ~~ ~~~ ~~~~~~~. ~~’~~~~~~~~ ~~~~~~ ~~’~~~~~~ ~~~~~~~~~~ ~~~~~~ ~~~~ ~~~~~~~ ~~~~~~~~~ ~~~ ~~~~~~ ~~~ ~~~ ~~~ ~~~~~~~, ~~~ ~~~~~ grâce à la ~~~~~~~~~~~~ ~~~~~~~~~ ~~~~ ~~~~~ ~~~~~~~~~~~~. ~~~~~~~~, ~~ ~~~~~~~ ~~~~ ~~~ ~~~~~~~~~~ ~~~ ~~~~~~~~~~, ~~~ ~~~~~~~~~ ~~ ~~~~~ ~~~~~~ ~~~ ~~~~~~~~, ~~~ ~~~~ ~~~~~, ~~~~~ ~~~~~~~. ~~~ ~~~ semblait plus si ~~~~~~~~ ~~~’~~~~ ~~~~~~~~ ~~~~ ~~~~~ ~~~~~~~~~. ~~~ ~~~~~ ~~~~ ~~~~~ ~~~~~~~~ ~~’~~~~~~ ~~~~ ~~ ~~~~~~~~~~~~, ~~~~~~~~~~~-~~~, ~~~ ~~~ ~~~~~~~ ~~~~~~~~ ~~~~ ~~~~~ ~~~~~~ : ~~~~ ~~~’~~~ ~~~~ ~~~~~~~~~~~~ en soi, d’un ~~~~~~ ~~~ ~~~~ ~~~~~~~~ ; ~~~~~ ~~~~~~ ~~~~ ~~~~ ~~~~~ ~~~~~~~~ ~~~~~~~~ ~~~~~~ ~~~~ ~~~~~~~~ ~~~~~~~~~~~~~ — ~~’~~~~~~ ~~~~ ~~~~ ~~~~~~ ~~~~~~~~~~~ ~~~ ~~~~~ ~~~~~ ~~~~ ~~~ ~~’~~~~~~~~ aux dangers qu’ils ~~~~~~~~ affrontés.\nSur ~~~ ~~~~~~ ~~~~~~ ~~~~~~-~~~ ~~~ ~~’~~~~~~~~~~~~, ~~~~, ~~~~~~~, ~~~~~~~~~~~~~~~~ — ~~~ ~~~~~~~-~~~ ~~~’~~~ ~~’~~~~~~~~~~ ~~~ ~~~~~~ ~~~~ ~~~~~~~~~~ ~~~~ ~~’~~~~~~~~~~~. ~~~~ ~~~~~~~~ : ~~~~~~ ~~~ ~~ quinze ans (l’âge ~~~~~~~~~ ~~~ ~~~~~~~~ ~~~~~ ~~~~ ~~~~~~~, ~~~~~~), ~~~ ~~ ~~~ ~~~~~~ ~~’~~~~~~ ~~~~ ~~~~~~~~~~ ~~~~~~~~~~, ~~’~~~~~~~~ ; ~~~~~ ~~~~~~~~~~ ~~~~~ ~~~~ ~~~~~~~~ ~~~ ~~~~ ~~~~~~~ ~~~ ~~~~~ ~~~~ ? Car si le ~~~~~~~~~~~ ~~ ~~~~~ ~~~ ~~~~-~~~~~ ~~~~ (~~~ ~~~ ~~~~~~~~~~~ ~~~~ ~~~’~~~ ~~~ ~~~~ ~~~~~~~~~~-~~~~~…), ~~’~~~~ ~~~ ~~~~~~~, ~~~ ~~~~~ ~~~ ~~~~~~~~ ~~~~~~~~~. ~~~~~, ~~~ ~~’~~~ ~~~~~~~~~~ ~~~~ choses du point ~~~ ~~~~ ~~~ ~~’~~~~~~~~~~~ (de ~~~~~~~ ans, ~~~ ~~~~, ~~~~~ ~~~ ~~~~~~~~~~~~~ ~~~~~~~~~, ~~~ ~~ ~~~~~~ ~~~’~~~ ~~~ ~~~~~ ~~~~~~~~~ ~~~ ~~~~~~~~~~~, ~~~~~~~~~~, ~~~ ~~~~~~~ ~~~~~ ~~~~~~ dire plus de ~~’~~~~~~~~~~~~...), ~~~ ~~~~~~~~ ~~~~~~~~~, ~~~~~~~~ ~~~~~~~~~~~~~ ~~~ ~~~ ~~~~~~~~ ~~~~~ ~~~~~~~ ~~’~~~~~~~~ ~~~~ ~~~~ ~~~ ~~~~~ ~~~ ~~~~~~, ~~~ ~~~~~~~ ~~~~ ~~~~~~~~~~ ~~~ ~~~~~~ ~~~ ~~~~-~~~~~ ~~~~ ? C’est curieux — ~~~~~~ ~~~~~ ~~~~~ ~~~~ ~~~ ~~~~~ ~~~~~ ~~~ ~~~~ ~~’~~~~~~~~~ ~~~~~ ~~~~~~~, ~~~~~~ ~~~~~ ~~~ ~~~~~~~~ ~~~ ~~~ ~~~~~~~~~~ ~~~ ~~~~ ~~~~~, ~~~ ~~~~~~~ ~~~ ~~~~~~~~~ “~~~~~ de gym”, eût-il ~~~~~~-~~~~~ ~~~ ~~~~~~-~~~~~~ ~~~~ ; ~~~~~~ ~~~~~ ~~~~~~~~ ~~~~~ ~~~~~~ “~~~~~ ~~~ gym”.\nEt ~~~~~~ ~~~~~~~~~ ~~~~~ ~~~~ ~~’~~~~~~~~~ ~~~ ~~’~~~~~~~~~~ ~~~ ~~~~ ~~~~~~~~ ~~~~~~~~~~~ ~~~~~~ ~~~~~, ~~~~~~~~ ~~~ période électorale — ~~’~~~~~~~~ ~~~~~ ~~’~~~~~~~~~, ~~~~~~ ~~’~~~~~~~~ ~~~~~, ~~~ ~~~~~~~~ ~~~~ ~~~~~~ (« ~~~~~~ ~~~~~, ~~~ ~~~ ~~~~~~ ! ~~~ ~~~ ~~~~~ ~~~~~ ~~’~~~~~~~~~ ! »). ~~~ ~~~ ~~~~~ ~~~ ~~~ ~~~~~~ ~~~ peu, et pas ~~~~~~~~~~ ~~~~~ ~~~~ ~~~~~~~~-~~~, ~~~ ~~~~~~~ ~~~ ~~~~ ~~~ ~~~~~~~ ~~~~~~~~~, ~~~~~ ~~~ ~~~~~ ~~~~~~ ~~~~~~ ~~~~~~~~~~~, ~~~~~, ~~~’~~~~~ ~~~ ~~~~~ ~~~~~ ~~~~ ~~~~~~ ~~~~~, ~~~~ ~~~~~ et moi. Avec ~~~~~ ~~’~~~~~~~~~, ~~~~~~ ~~~~~~ ~~~~~~~~~~~~~~, ~~~ ~~~~ ~~~~~~~~~~, ~~~~~ ~~~~~~ ~~~~~~~ commencé.\nJe ~~~ ~~~~~~~~~~ ~~~~~~ ~~~~~~~~~~~, ~~~~~~, ~~~~~~~~ “~~~~~~~~ ~~~~~~~~”, ~~~~~~~~~ ~~~ ~~~ ~~~~~~~, ~~’~~~~~~~ ~~~~ ~~’~~ suis très mauvais ~~~~~~~~~~~, ~~~~~~ ~~~~~~~~ ~~~ ~~~~~~~ ~~~ ~~~~~ ~~~~~~~~ ~~~~~~~~~~~~~, ~~~ ~~~~~ ~~~~~~, ~~~~~~ ~~~~~~~~~~~~~ ~~~ ~~~~~~~~~~~, ~~~~ ~~~ ~~’~~~~~ ~~~~~~ ~~’~~~~~~~~~ ~~~ ~~~~~~~, ~~~~~~ ~~ ~~~~, ~~~ l’existence de mes ~~~~~~~. ~~~ ~~~~~~~~~, ~~~ ~~’~~~~~~~~~~ ~~~~~ ~~ ~~~~~ ~~~ ~~~~~~ ~~~ ~~~~~~ ~~~~~~~~~~ ~~~ ~~~~ ~~~~ ~~~~~~~~~~ ~~~ ~~~~ ~~~~~~~~, ~~~~ ~~~ ~~~~~~~ ~~~ ~~~~~ ~~~ ~~~~~~~, surtout au moment ~~~ ~~~ ~~~~~~~ ~~~~~ ~~~ ~~~~~ ~~~~~~~~. ~~~~~ ~~~ ~~~~ ~~~~~, ~~’~~ ~~~~~~~~, ~~~~ ~~~ ~~~~~~ ~~~~~ ~~~~~~~~ ~~~ ~~~ ~~~~~~~~ ~~~ ~~~ “~~~~~~~~~~~” ~~~~~~~~~~~ ~~~~~~~~~~~~~~~ ~~~~~~~~~~ par la posture ~~~~~~~~~~. ~~ ~~~~~~ ~~’~~~~~~~-~~-~~~, ~~~~~~-~~~, ~~~~~~~-~~~ ~~ ~~~~ ~~~~~~~~ ~~~~~~~~~~, ~~’~~~~~~~~~~~~ ~~’~~~~~~~, ~~~ ~~~~~~. ~~~ ~~~~~ ~~~~~~~ ~~~~~ ~~~ ~~~~~. ~~’~~~~~~~-~~~ ~~~~ ~~~~~~ ~~~ ~~~~~~~ ~~~~~~~~, ~~~ s’en aliénerait la ~~~~~~~ ~~~~ ~~~~~~ ~~~~~~ ~~~ ~~~~~~~~~ ~~~ ~~~~ ~~~~~ ~~~~~~~~ (~~~~ ~~~~~~~~ ~~~~ ~~’~~~~~~~~, ~~~ ~~~ ~~~~~~~, ~~~~ ~~’~~~~~~~, ~~~~ ~~~ ~~~~~~~). ~~~ ~~~~~ ~~~~ ~~~~~~~ ~~~ les femmes politiques ~~~~~ ~~~~ ~~~~~~~~~ ~~~~ ~~~~~~ ~~~~~~~ ~~’~~~ ~~~~~~, ~~~ ~~~ ~~~~~~~~~~, ~~~ ~~~~~~ ~~ ~~~ ~~~~~~~~ ~~~~~~~. ~~~~ ~~~’~~~~ ~~~~~ ~~~ ~~~~ ~~~~~~~, ~~’~~~~-~~-~~~~~ ~~~~~~~~~ ~~~ ~~~~ loin leur réflexion, ~~~~ ~~~~~~~~ ~~~ ~~~~~~ ~~~~~~~~~~ ~~~~ ~~~~~ ~~~~~~~~.\nvoir l’entrée du vendredi 9 mai 2014 et ses 2 images dans Le Jour ni l’Heure


Beaj | YA! Keleier e brezhoneg - kazetenn sizhuniek enlinenn\nKeleier » Beaj\nBro-C’hall : Free...\nUr sektenn a c’houlenn e vefe savet ur stad dieub eviti en alpoù okitan. Abaoe 1969 emañ ar Mandarom Shambhasalem o sevel delwennoù evit enoriñ e vesiaz, Hamsah Manarah peotramant Gilbert Bourdin, ur Martinikad aet sot da stagañ. E miz C’hwevrer ez eus bet kaoz diouti er...\nBeaj e bro ar Balkan\nLenn Shkoder, Montenegro Goude ur miz etrezek ar reter hag an amzer fresk, e oa mall warnomp troadikellat war-zu ar Su, gant ar spi adkavout an heol hag ar mor glas ! Ha n’omp ket bet displijet ! Buan a-walc’h hon eus treuzet Bro-Slovenia evit mont etrezek ar menezioù. Aes...\nXiamen,unan eus doriou Bro...\nPa ’z on loc’het eus aeroborzh CDG Paris e oa an 12vet gwech din da vont da foetañ bro e Bro-Sina, atav gant memes c’hoant da glask kompren gwelloc’h doareoù bevañ ar Sinaiz. An dro-mañ e veajen gant un embregezrezh eus Sina anvet Chine Southern Airlines, an hini vrasañ e...\nKambodj 2015 gant Pol-Yvon...\nAzezet war ur bank e porched aerborzh Phnom Penh emaon o c’hortoz Nimol1, dale a zo ganti. C’hwezhiñ a ran, ken pounner ha ken tomm eo an amzer dre amañ, ‘oaran ket pet derez gor a zo, tost da tregont ‘sonj din. Nebeut goude setu hi oc’h en em gavout gant Sophea,...\nTro ar Bed war marc’h-houarn d...\nMenezioù e Bro-Suis Na pegen droch kregiñ ar bloavezh skol war an hent ! Da vare an distro-skol, e penn kentañ miz Gwengolo, e oa drol din sellet ouzh ar re vihan hag ouzh ar re vras o tistreiñ d’ar skol evit labourat. Echu ar vakañsoù, poent kregiñ...\nSingapour, ur pik war gartenn...\nPa seller ouzh kartenn ar bed ez eo diaes lec’hiañ ur vro anvet Singapour, e penn gourenez Bro-vMalezia, gronnet ma vez gant inizi Bro-Indonezia, Sumatra, Java hag hini Borneo. A-fed gorread eo bihan-tre, un dekvedenn eus departamant Penn-ar-Bed, 716 km². Tost eo eus...\nWar hent ur forest-mein e...\nAn devezh-se em boa dibabet kemer perzh en ur veaj aozet gant un ajañs eus kêr gKunming, er rannvro Yunnan, evit mont betek Shilin, 90 km pelloc‘h. Mont a reomp betek ul lec’h brudet dre ar bed, ur forest-mein war un dachenn a 350 km², un tammig brasoc’h eget div...\nUr goañvezh tomm evit ar ...\nPa teu an amzer da vezañ rust war al lenn Baikal, er Siberi, gant an doureier skornet er goañv, e krog neuze ar gouelini maskl du da cheñch lec’h. Beajin a reont a-strolladoù, ganto stumm ur «v». Kemer a reont hent Bro-Sina davet rannvro ar Yunnan, e lec’h ma kavont...\nDiwar-benn ar boued e bro-Sina\nUnnek gwech on bet e Bro-Sina ha bewech e tizoloan traoù nevez diwar-benn ar boued hag a zo ur piler eus ar sevenadur sinat, un tammig evel e Bro-C’hall. An daol a zo atav ront gant an tamm kreiz a dro aes-tre. Tout ar pladoù a zeu er memes amzer, koulz ar meuzioù meur : ar...


3ved Sul Fask - an-overenn-santel\nGouarnet d’ho pobl hé leùiné, Aotrou Salvér, hwi hag en-des reneùéet hé nerh hag hé youankiz ; reit e-hues deom méritein boud mabed an Aotrou Doué, kresket énnom an espérans de voud saùet a varù de viù.\nDré Jézus-Krist ho Mab, or Salvér hag on Doué, a viù genoh ha ged er Spered santél, a oll viskoah de viruikén.\nPennad tennet a Obéroù an Apostoled (Ac 3, 13-15, 17-19):\nPier a saùas dirag ar bobl hag a laras : “ Tud Izraël, Doué Abraham, Izaak ha Jakob, Doué on tadoù en-des reit é hloér d’é servitour Jézuz, pe oeh hwi édan en dilézel. Pilat a oé aveid el lézel de voned, ha hwi en-des éan dilézet.\nEan, ar Sant, al Léal, er boutet e-hues ha goulennet grès aveid ur multrér. Ean, an hani ketan ag ar ré viù el lahet e-hues, med an Aotrou Doué en-des éan saùet a varù de viù ; ag an dra-sé éh om testerion.\nMed, breudér, me oui awalh e-hues groeit dré ziouiegeh, hwi hag ho rénerion.\nMed Doué hag en-doé laret, dré gomzoù ar Broféted, penaoz ar Mesi a vehé bet lakeit de gouzañv, a gasé èlsé é gomz de benn.\nChanjet enta ha distroet de Zoué eid ma vo lamet ho péhédoù.\nDizoleit, o Aotrou Doué ho fâs lugernus\nPe laoskan me zaol kri, Doué me reihted\nHwi hag a hra konfort én dianéz\nTrué dohon, chelaoùet me fedenn\nEleizh a houlenn :\nPiù a ziskoéi deom an eurusted ?\nArnom, Aotrou Doué, revo ho fas sklérijénnet !\nEr peah, mé eùé, éh an de gousket ;\nRag hwi a hra dein boud é chom, Aotrou Doué,\né me unan, ér fians.\nPennad tennet a lihér ketan Sant Iehann (Jn 2, 1-5)\nMem breudér a garanté, skriù a hran aveid ma tiwalleèt doh ar péhed. Med, mar da d’unan ahanoh péhein, un diwennour a gavam dirag Doué on Tad : Jézuz-Krist, al Léal. Ean a zo ar prov kinniget aveid or péhedoù, ha pas hebkén aveid or ré-ni, med eùé aveid ar ré ag ar bed abéh.\nHa chetu penaoz é hellam gouied mar en anaùam : én ur houarn é hourhemennoù. An hani a lar « M’en anaù », ha ne houarn ket é hourhemennoù, henneh a zo ur gaoùiard. Nen dé ket ar wirioné énnon. Med én hani é vé gouarnet é gomz ged léalded, é gwirioné, éma karanté Doué de voud an ihuélan. »\nAn Aotrou Krist saùet a varù, en em ziskoa d'é zisipled, ha eañ a ra dehé é beah. Alleluia.\nAviél revé sant Lukas (Lc 24, 35-48)\nAn disipled hag a oé é toned ag Emmaüs a gomzé d’an unneg apostol ha d’o hensorted ag ar péh a oé bet dégouéhet geté àr an hent, ha penaoz o-doé anaùet ar Salvér a pen doé torret ar bara.\nEl ma oent é komz hoah, chetu éan-mem én o hreiz, hag é lared dehé : « Revo ar péah genoh ». Spontet hag euneg ind a gredé gwéled ur spered. Jézuz a laras dehé : « Perag éh oh-hwi treboulet ? Ha perag ar chonjoù-sé énnoh ? Sellet doh men daoùorn ha me zreid : mé é. Kroget énnon, sellet : ur spered n'en-des na kig nag askorn, él em-es mé, èl ma wélet ! »\nArlerh ar homzoù-sé é tiskoas é zaoùorn hag é dreid. En o leùiné ne fient ket hoah kredein hag é choment bamet. Jézuz a houlennas geté : « Ne hues ket nitra de zèbrein ? » Ind a ginnigas dehon un tamm pesk grillet. Ean er geméras hag en dèbras diragté.\nNeuzé éan a zisklérias : « Ho péet chonj ag ar homzoù em-es laret deoh pe oen hoah genoh. Fallein a hré ma achiùas rah ar péh a oé skriùet àrnon él lézenn Moïz, ar Broféted hag ar psalmoù. »\nNeuzé é tigoras dehé ho speredoù de skiant ar skriturioù. Lared a hras aveid achiù : « Groeit é èl ma laré ar Skritur : gouzañv ar Mési, é saù ag ar ré varù an drivet dé, hag ar hemm bannet én é hanù eid pardon ar péhedoù d’an oll broioù, én ur gomans ged Jéruzalem. Hwi é a zo testerion an dégouéhioù-sé. »\nDégeméret, Aotrou Doué, donézonoù ho iliz é gouél : Hwi zo mamenn an eurusted ken braz ; groeit ma kreskei én ul leùiné peurbaduz.\nSellet ged madelezh, Aotrou Doué, doh ho pobl e-hues reneùéet dré ho sakramantoù ; groeit ma arriùeem de vuhé an eurusted , hwi hag en-des en em galùet d’anaùein ho kloér.


Megara (kêr) - Wikipedia\nMegara (henc'hresianeg τὰ Μέγαρα, tà Mégara) a oa ur geoded c'hresian eus Attika, kêr-benn Bro-Vegara. Edo e penn strizh-douar Korintos, er reter, hanter hent etre Korintos hag Aten. anavezet e oa en deroù dindan an anv a Nisaia (Νίσαια, Nísaia), diwar ar roue mojenn Nisos.\nUn tamm kent 500 kent J.-K. e teu da vezañ ezel eus kevredad Peloponnesos ha kemer a ra perzh er brezelioù medek. E diwezh ar brezelioù-se, Megariz, enebet ouzh Korintos abalamour da zizemglevioù a denn d'an harzoù etre an div geoded, a zilez o c'hevredidi eus Peloponnesos hag en em laka dindan gwarez Aten (460 kent J.-K.). Homañ a gas neuze soudarded a ward ar porzh e pleg-mor Korintos. Staget eo ar porzh all ouzh Megara gant ar Mogerioù Hir, savet e 459 kent J.-K.\n↑ Toukidides (I, 103).\nAdtapet diwar « https://br.wikipedia.org/w/index.php?title=Megara_(kêr)&oldid=1480146 »\nKemmoù diwezhañ degaset d'ar bajenn-mañ d'an 4 Ebr 2013, da 22:28.